text:
En konekshon ku a konstatá kasonan di Corona VÃrùs na Kòrsou, gerensia di Fundashon Birgen di Rosario a disidà djabièrne último pa tuma medidanan èkstra pa ku e grandinan.
Fundashon Birgen di Rosario (Birgen) tin personanan di edat ta biba den su lokalidatnan Huize Welgelegen (Habaai), Nos Lanterno i Richardushuis. Teniendo kuenta ku e personanan aki ta e grupo di riesgo pa desaroyá malesa severo, dado kaso nan keda infektá ku e Corona VÃrùs, a tuma desishon pa limitá bishita den su lokalidatnan. Entrante 16 di mart 2020, Birgen ta restringà e dia i ora di bishita na solamente djadumingu entre 10 pa 12âor. Kasonan spesÃfiko di bishita mester palabrá ku hefe di lokalidat i/òf mènedjer di kuido (por ehèmpel un kliente ku ta terminal).
E fundashon ta pidi pa solamente un miembro di famia bishitá e grandi. E miembro di famia ku ta bishitá e grandi no mester ta ehersé un funshon públiko ni un funshon den salubridat, kaminda e ta drenta den kontakto ku hopi hende. E no mester ta un persona ku ta bai den aglomerashon di grupo di hende. Birgen ta pidi bishita pa evitá kontakto fÃsiko ku e hende grandi i keda na distansia. Bishita mester laba man ku habon di forma profundo na entrada i mester bisti e tapaboka âmondkapjeâ promé ku drenta e lokalidat. Ademas, gerensia di Birgen no ta permità bishitantenan pa drenta den kamber di kliente. No ta permità mucha den nos lokalidatnan.Fundashon Birgen di Rosario a disidà pa sera Pasadia Mi Amparo pa un siman di 16 di mart te ku 20 di mart 2020 en konekshon ku e situashon rondó di Corona VÃrùs. Pa mas tarda djabièrne 20 di mart 2020, maneho di Birgen ta informá famia di klientenan di Pasadia Mi Amparo ki dia e fasilidat aki ta habri bèk.


c: text/html

text:
Introdukshon
Síndrome di Tùnel Karpiano (CTS) ta un kondishon den kua un nèrvio den e pòls ta keda pegá. Esaki ta keda okashoná dor di hinchamentu di e tehido rondó di e peesnan flèksibel. Den e pòls tin un tùnel ku yama e tùnel karpiano. Pa medio di e tùnel aki, e nèrvionan den e man i e nuebe peesnan flèksibel ta kore di e brasa pa e man.
Kousa
Posibel kousa di síndrome di tùnel karpiano por inkluí:
- Hasi e mesun moveshon (demas) pa un periodo largu
- Un tendenitis; e kapa di e tendon di múskulo ta hincha i komo konsekuensia di esaki e preshon riba e nèrvio den e tùnel karpiano ta oumentá
- Kiebro di wesu, infekshon (artritis) ets tambe por kondusí na un hanchamentu di e tùnel
- Esaki ta sosodé regularmente serka pashèntnan di reuma, diabétis òf ku un glándula tiroide ku ta fushoná poko poko
- Embaraso: un hende muhé na barika hopi bia ta retené vògt. Dor di esaki por bini un hinchamentu den e tùnel ku e kehonan konserní. Den e kaso aki e síndrome di tùnel karpiano mayoria bia ta disparsé despues di e embaraso.
E síntomanan usualmente ta surgi anochi. Sierto aktividat pa kua ta hasi uso di e man den sierto posishon – manera por ehèmpel kore outo, kore baiskel òf lesa korant – tambe por kousa kehonan.
Kehonan
Esaki por varia pa persona. Por ta asina ku por ehèmpel bo ta sufri di:
- Un sensashon di lam den un òf tur dos man, spesialmente den bo planta di man, dùim, dede índise, dede meimei i dede di renchi; nunka den e dede chikitu.
- Pèrdida di forsa den bo man i disturbio sensóriko na punta di bo dedenan. Dor di esaki ta bira fásil pa laga kos kai.
- Si bo tabata sufri di e kondishon pa un tempu largu i pa e motibu ei e preshon riba e nèrvio ta prolongá, e man lo funshoná ménos bon pero e doló lo ta ménos. Den e pió kaso, por surgi pèrdida permanente di sensashon i e múskulonan di e man ta krem di e dùim.
Eksaminashon
Pa hasi e diagnósis korekto ta importante ku bo ta informá bo dòkter bon. Por ehèmpel bo dòkter lo ke sa mas tokante uso di bo man, bo profeshon, heridanan anterior na bo man òf pòls i tokante bo kehonan.
Tin bia eksaminashon mas profundo ta nesesario. Esaki por inkluí:
- Un eksaminashon di kondukshon di nèrvio i un eksaminashon di funshon di múskulo pa garantisá ku e nèrvio no ta pegá otro kaminda. E eksaminashon aki ta keda kondusí pa e neurólogo pa kua bo ta keda referí dor di bo dòkter.
- Un rayo-X pa eliminá otro kousa, manera por ehèmpel frakturashon di wesu òf inflamashon di skarnir.
- Un tèst di sanger si bo dòkter ta sospechá ku ta trata di un otro malesa (por ehèmpel reuma) ku ta hunga un ròl den desaroyo di e síndrome di tùnel karpiano.
Preparashon
Si bo ta tuma remedi pa hasi sanger delegá (por ehèmpel marcoumar, aspirin, sintrom(itis), ascal, clopidogel) bo mester mèldu esaki durante e kombersashon. Bo mester para uso di e remedinan aki un siman promé ku e operashon. Si bo ta bou di tratamentu otro kaminda òf si bo ta alérgiko pa sierto supstansia òf remedi, tambe bo mester mèldu esaki.
E tratamentu
Dependé e kousa, bo dòkter lo rekomendá un òf mas opshon pa tratamentu. Esaki por ta:
- Ahustá sierto aktividat, dirigí riba redusí e preshon riba bo man i pòls. E nèrvio ta haña mas espasio asina.
- Tene e pòls règt; e hinchamentu por bira ménos i e nèrvio ta haña mas espasio asina.
- Bisti un spalki na bo pòls durante anochi por redusí bo síntomanan i mehorá bo soño.
- Un operashon pa aliviá e nèrvio.
Den kaso di un operashon, e meta di e prosedura ta pa hancha e tùnel pa asina e nèrvio por haña mas espasio. Posiblemente ta kombiná esaki ku limpiesa di e kapa di e tendon di múskulo. Usualmente e prosedura no ta dura mas ku mei ora. Bo ta haña anestesia lokal den bo planta di man, pòls òf man. Ora ta trata di anestesia na hinter e man, ta buta un banchi na e brasa pa korto tempu pa asina monitoriá e preshon di sanger. Ta kòrta den e planta di man kaminda tin e tendon a asina hasi e tùnel mas hanchu i e nèrvio ta haña mas espasio.
Despues di e tratamentu
Bo ta haña un banchi pa midi preshon na bo man. Tene no man na haltura. Bo mester bisti un mitèla pa vários dia. Ora di drumi, posishoná e man riba un kusinchi pa asina bo pòls ta mas haltu ku bo èlebog. E doló komo resultado di e prosedura usualmente ta disminuí rápidamente. Sinembargo, e área di e sikatris por keda sensitivo te ku 6 luna. Spesífikamente, bo por eksperensiá doló kaminda tin e sikatris. Esaki por dura te ku 3 luna si tin preshon na e lugá di e sikatris.
E sentido di kishikí ku bo por eksperensiá anochi tambe ta disminuí rápidamente. Regreso di e sentido tin bia por dura lunas. Tambe por dura hopi tempu promé ku bo ta haña forsa normal bèk den bo man i pòls. Tin bia e kehonan ta keda despues di e prosedura. Si tin hopi preshon riba e pòls muchu lihé despues di e prosedura, e CTS por bini bèk. Ta dura mas o ménos 6 siman pa e reparashon tuma lugá. Durante e tempu aki bo no mester buta muchu preshon riba e man. Hopi bia bo ta haña un spalki durante e promé kòntròl. No hasi sierto moveshon ku bo man, manera por ehèmpel habri bleki òf bòter. E momentu ku bo por bai trabou bèk, ta dependé di bo trabou; trabou di kas, ofisina ets.
Duna masashi ku krema por hasi e sikatris mas flèksibel mas lihé, pero bo mester hasi esaki solamente despues ku bo a laga kita e puntanan i ora e herida a kura kompletamente. Miéntras ku e herida ta kòrá ta konsehabel pa protehá esaki ku sunblock. Tene konsiderashon ku e echo ku ta tuma por lo ménos 6 luna pa sikatris kura kompletamente.
Posibel komplikashon i riesgo
Komplikashon ku tratamentu di CTS no ta komun. Posibel komplikashon por ta sangramentu i infekshon. Si bo tin hopi doló òf si e herida sigui sangra, bo mester tuma kontakto ku e spesialista mesora. Tin bia durante e prosedura por hasi daño na un nèrvio chikitu. Usualmente bo lo no ripará esaki, pero tin bia e moveshon di bo dùim por haña un disturbio. Si bo tin doló grave ku hinchamentu òf si tin deskolorisashon na bo man, bo mester tuma kontakto ku e spesialista mesora.
Teksto di hustifikashon
E teksto aki ta destiná pa komplementá e kombersashon ku bo dòkter. E informashon general aki no por hustifiká kada situashon individual tur bia. Si bo tin kualke pregunta despues di lesa e informashon aki, e siruhano plástiko lo ta kontentu di papia ku bo durante ora di konsulta. Por ta útil pa skibi bo preguntanan adelantá.

robotstxt: allowed

filter: keep


text:
Oranjestad-Lider di MEP Evelyn Wever-Croes durante conferencia di prensa di MEP a duna di conose cu Secretario General encarga cu asuntonan di Reino a expresa su opinion riba e vision financiero di e gobierno actual, cu ta e “balanced budget rule” y e plafon di gasto di 1350. E Secretario General a bisa cla y raspa cu eseynan no ta suficiente. Aruba su problema ta cu mester controla con gobierno ta calcula su entradanan, y tanten bo no tin hendenan experto y obhetivo ta controla esey, nunca bo por mehora bo situacion financiero. Actualmente ta e minister y algun hende rond di dje ta tover algun cifras, mescos cu tempo di Tico Croes y su toverformule. Y ningun hende por confia nan den esaki.
EVELYN WEVER-CROES HULANDA NO TA KERE DEN VISION FINANCIERO DI GOBIERNO DI AVPPosted: March 26, 2014 in Johnny Habibe
Mas alew e Secretario General ta di opinion cu bo mester di un instancia obhetivo pa controla si gobierno ta keda dentro di margen di e presupuesto. Pasobra actualmente no tin confiansa den esaki.
Lider di MEP a reitera cu e nota “Feestvierend ten ondergaan – het vervolg” cu a wordo traha pa MEP y entrega na e Secretario General, ta contene tur datos financiero exacto pa yega na e conclusion cu desde cu Mike Eman y AVP a sinta, nan a hasi un desastre di e situacion financiero. Hulanda ta na altura di esaki, y nan ta avisa.
“Danki Dios Hulanda no por mete den nos asuntonan, pasobra nos tin autonomia riba e tereno aki danki na e lucha cu Betico Croes a hiba. Pero nan ta na altura y nan ta avisa. Pasobra si Hulanda sigi tene man riba cabes di AVP sabiendo cu nos situacion financiero ta asina malo, nos ta tene Hulanda co-responsabel pa e desastre financiero di nos pais”, lider di MEP a duna di conose.


text:
Integracion
Innovacion, servicio, y eficiencia ta necesario y un derecho den nos sistema di DIMAS.
Nos mester di un sistema di servicio cu ta optimal pa e tempo cu no sta biba aden, sin cu nos ta neglisha e rekisitonan y scrudiñamento di ley. Como un homber bibando memey di e pueblo mi ta experiencia casi diariamente e sufrimento di famianan extranhero. Tambe e pueblo Latino, cu ta un pueblo trahador, digno y un parti importante di nos sociedad. Hopi di nan ta bon studia, cu ta bin pa contibui honestamente y kier integra na nos pais. Pesey como pais nos mester sa di responde na e necesidadnan y transformacion di nos poblacion, specialmente ora ta trata di permisonan di esnan cu ta bini Aruba pa traha duru. Nos pais ta existi mas o menos di 40% di personanan extranhero, di cual ami mes ta uno. Nos pais ta un mihor pais pasobra hopi extranhero a lucha, traha duro y inverti den nos pais, y awendia tin negoshinan exitoso cualnan ta brinda empleo y ta contribui na nos economia. Pesey, Aruba semper mester keda un pais di oportunidad, libertad y integracion eficiente pa asina sigura e progreso continuo di nos pais.


text:
Dia 17 di September ta cuminsa “Siman di Kibra Silencio”
Quota International of Aruba ta sigui den su celebracion di su 25 aniversario, y ademas di e seminario cu ta tuma lugar diasabra proximo dia 15 di september, e campaña di conscientisacion pa cuido di oido di nos comunidad, cual ta Quota su conoci “Shattered Silence Week” of e siman di ‘Kibra Silecio” lo ta e siman cu ta sigui.
Siman di Kibra Silencio ta refleha riba e silencio cual un persona ta cay aden ora cu e no por tende nada mas cu su oido y ta perde e comunicacion total cu tur esnan rond di dje. Bo oido ta un di bo sentidonan cu ta determina un bon comunicacion cu otro.
Quota International of Aruba, tin como un di su metanan conscientisa nos comunidad y duna importancia pa cuido di nos oido. FEPO (Fundacion pa Esnan cu Problema di Oido) y SVb San Nicolas lo coopera cu Quota International of Aruba pa haci e test di oido den e siman di “Kibra Silencio”. Ta un siman den cual comunidad tin oportunidad pa haci e test di oido completamente gratis.
Como role model e aña aki Quota Aruba a honra Parlamento Hubenil cu lo bay join den e accion di conscientisa nos comunidad y enfoca riba e importancia di haci test di odio. A scohe Parlamento Hubenil pasobra e aña aki e focus lo ta bay ta ariba nos hobenan! Lema di e aña aki ta “Hoben, ta bo oido cuid’e”. Durante e siman di Kibra Silencio lo bay duna
oportunidad na e comunidad di Aruba pa haci e test di odio completamente gratis. Testnan ta cuminsa dia 17 September te cu 22 di September 2012. Testnan por wordo haci na oficina di Fepo na Eagle riba diahuebs 20 y diabierna 21 di
september, for di 8:00 di mainta pa 12:00 di merdia y di 1:00 di atardi pa 4:30 p.m.
Tambe por haci test na SVb San Nicolas dialuna dia 17 te cu diabierna 21 di september, for di 09:00 te cu 4:30 p.m.
Pa un cita por yama durante oranan di oficina.
Telefoon di Fepo: 583-1016 of SVb: 527-2708.


text:
ORANJESTAD – Departamento di Obra Publico ta informa pueblo di Aruba en general y specialmente nos automobilistanan relaciona cu e trabao di asfaltamento di e schoolplein di Rosa College.
Trabao lo tuma lugar diabierna awor 14 di juli 2017. Pa por asfalta e schoolplein lo cera e caya Dominicanessenstraat parcialmente entre e crusada cu Zuster Candidastraat te na Concessielaan.
Rutanan alternativo lo keda indica cu baricadanan y borchinan di aviso.
E trabao lo cuminsa pa 7’or di mainta y ta programa pa caba 4’or di atardi.
Ta pidi tur automobilista, negoshi y otro usuario pa tene cuenta cu e inconveniencianan cu lo por surgi pa cual nos ta pidi nos disculpa.


text:
PPa motibu di desaroyo ekonómiko grandi ku CPIM/SHELL a trese, mas grupo étniko a bin biba na Kòrsou. E gruponan akí a bini pa hasi negoshi komo komersiante independiente. Nos ta papia aki di e siguiente gruponan
- Libanes ku Sirio, ku nos ta yama arabir.
- For di India a bini un grupo di Indio ku nos ta yama hindú.
- For di Oropa oriental a bini un otro grupo di hudiu, e asina yamá Hudiu Askenazi. Den boka di pueblo ta yama nan polako.
- Chines
Tur e gruponan étniko akí a keda riba nan mes, pa motibu di entre otro diferensia di religion, di interes ekonómiko.
Hudiu
Na 1926 e hudiu Askenazi a hui pa persiguishonnan na Oropa Sentral i Oriental. Nan tabata bini di paisnan manera Polonia, Rusia i Rumania. Den boka di pueblo nan tabata yama e hudiunan aki Polako, komo ku mayoria tabata bini for di Polonia. E grupo aki a hui pa atakenan violento di e grupo asina yama “kozakken”. Un otro faktor tabata tambe e pobresa inmenso ku tabata dominá. E grupo di hudiu Askenazi a yega Kòrsou sin ningun sèn. Nan no tabata tin un profeshon rekonosé ku nan por a ehersé na Kòrsou. Banda di esaki nan no tabata dominá e idioma Papiamentu ni Hulandes. No a keda nan nada mas ku kana bende produkto.
Nan tabata kana rònt den pueblo ku asina maleta grandi na man i sobrekama riba lomba, nan ta kana ofresé kas pa kas nan merkansia i na preis hopi barata. Nan tabata kumpra produkto di e doñonan di pakus i bai bende nan na den bario pafó di siudat kas pa kas Komersiantenan di Otrobanda ta kuminsá bende nan pakus ku Polako. Nan tabata dirigí nan mes ku negoshi di produktonan luho. E hudiunan aki tabata bende paña, oloshi i artíkulonan pa kas. Nan tabata sa di invertí nan ganashi den konstrukshon di edifisionan bunita pa tienda i drecha kalidat di nan produktonan. Asina aki nan a bira un atrakshon pa turistanan Merikano i Venezolano. Un di e tiendanan konosí ta Spritzer and Fuhrmann, lanta a 1927. Nan a lanta nan mes sinagoga i klupnan di rekreashon. Nan a keda separá di e hudiunan Sefardí.
Indio
E Indionan a bini Kòrsou pa partisipá den komersio na eskala chikí, probechando di kresementu di turismo. E pueblo di Kòrsou tabata yama nan “kuli”.
Arabe
E libanesnan i Sirio di Libanon òf Siria a forma un grupo di komersiante importante. Den boka di pueblo ta yama e grupo aki “Arabir” E promé Libanesnan a bini promé ku Shell. Nan tabata bende produkto di kas pa kas. Nan tabata esnan ku tabata kumpra sombré di kabana pa bende den eksterior. Despues nan yunan a sigui aktivo komo doño di pakus, diferente profeshon liber òf den Gobièrnu.
Chines
Chinesnan a bini for di Karibe i Asia. Hopi di nan tabata traha riba barkunan petrolero. Nan a manda buska Chinesnan spesial pa traha riba tanki i nan tambe a traha duru i spar pa bira doño di waserèt i restorant. E chinesnan nan tabata yama: Chino.


text:
Introdukshon
Bo a haña un konmoshon selebral, por ehèmpel durante un aksidente, kaida òf un klap na bo kabes. Dòkter ta bisa bo ku bo por bai kas. Den e video bo ta haña e informashon i tep mas importante.
Riba e página aki bo ta lesa:
- kiko un konmoshon selebral ta
- kiko e kehonan por ta
- teps pa kas
- kon bo por oumentá bo aktividatnan
- ku kua keho bo mester tuma kontakto ku bo dòkter (di kas)
Kiko ta un konmoshon selebral?
E terminologia médiko pa konmoshon selebral ta trouma leve di kabes i selebre. Ku un konmoshon selebral bo selebre ta keda sakudí pa un tempu kòrtiku. Bo por pèrdè konosementu pa un ratu i kisas bo no ta kòrda tur kos. Mayoria bia e rekuerdonan te djis promé ku e aksidente ta bin bèk. Pero por ta asina ku bo no ta kòrda nada di e periodo despues di e aksidente. Esaki nos ta yama posttraumatische amnesie (PTA). Pasombra e selebre no ta warda informashon durante e periodo aki, e memoria aki mayoria bia no ta regresá. E ora ei tampoko tin sentido di keda buska e memoria aki.
Kehonan
Kehonan komo konsekuensia di trouma na selebre por dura algun siman te luna. Den mayoria kaso e trouma ta pasa. Despues di mei aña mayoria hende ku un konmoshon selebral no tin keho mas.
Maske ku un konmoshon selebral ta algu relativamente inosente, por sosodé ku durante e promé 24 ora ta surgi komplikashonnan peligroso. Si bo dòkter ta manda bo kas, bo por asumí ku e riesgo riba un komplikashon asina, virtualmente ta ekskluí.
Den e promé dia- òf simannan hopi hende ta eksperensiá keho. Esaki ta normal i den mayoria kaso nada pa preokupá kuné. Kehonan komun ta:
- doló di kabes
- mariá
- un bista vago
- problema di konsentrashon
- prosesamentu di informashon mas poko poko
- kansansio
- iritá mas lihé
- zonidu den orea
- hiper sensibilidat pa lus i zonidu
Atenshon!
Tuma kontakto mesora ku bo dòkter den e promé dia- òf simannan despues di un konmoshon selebral si bo situashon ta empeorá lihé. Presta atenshon riba kehonan manera por ehèmpel:
- un oumento drástiko di doló di kabes
- sakamentu kontinuo
- konfushon
- sentimentu sùf (lanta for di soño difisil)
Teps pa kas
Pa evitá ku e kehonan ta empeorá e promé tempu, nos ta duna algun tep general pa e promé dianan:
- bai poko poko. No ta bon pa keda den kama hinter dia, pero bo mester tuma rùst regularmente si.
- de-eskalá e momentonan di rùst, pa despues di algun dia bo por ta riba pia kompletamente i por sigui ku algun tarea.
- wak televishon, kòmpiuter i hunga wega no ta un problema, pero no hasi dimas.
- no bebe alkohòl. Esaki ta empeorá e kehonan i ta redusí e rekuperashon.
- no bebe aspirin.
- bo por tuma paracetamol kontra doló, te un máksimo di kuater bia pa dia 1000 miligram, basta bo dòkter di kas no a konsehá otro.
Atenshon!
Esaki ta teps general. Bo dòkter por a duna bo konseho personal tambe. Ta importante pa bo sigui e konseho personal aki, paso tur pashènt ta otro.
Konstruí poko poko
Asta si bo tin algun keho ainda, no ta un problema pa bo kuminsá traha atrobe. Traha un plan ku bo dunadó di trabou i bo dòkter di trabou pa tiki tiki bo yega na bo oranan i tareanan atrobe.
Por sosodé ku bo ta haña un kaida si bo ta kuminsá traha mas ora òf hasi tareanan mas pisá. No keda deskurashá. Mayoria bia despues di un kaida ta bai mas mihó.
Legalmente no ta prohibí pa partisipá den tráfiko ku un konmoshon selebral. E responsabilidat ta keda serka bo mes. Hasi deporte ta posibel si bo ta kapas di hasi esaki. Djis no ehersé deporte ku ta kontené e riesgo ku bo ta haña un klap na bo kabes, manera por ehèmpel futbòl, hòki òf bòkseo.
Despues di 6 luna
Despues di 6 luna kasi tur pashènt ku un konmoshon selebral a rekuperá kompleto. Un grupito por eksperensiá kehonan pa un periodo mas largu. Por ehèmpel:
Kehonan físiko
- doló di kabes
- hiper sensibilidat pa lus i zonidu
- mariá, problema di ekilibrio
- kansansio
- problema pa drumi
- ménos sentido di holó òf sabor
Problema ku komportashon i emoshon
- iritá
- impulsivo
- instabil i kambio di beis
- falta di inisiativa
Problema ku pensa
- problema ku presta atenshon, konsentrashon
- problema ku memoria
- problema ku plania i ehekutá aktividat
Atenshon!
Si despues di 6 luna ainda bo tin keho, ta importante pa atrobe bo tuma kontakto ku bo dòkter di kas. Huntu boso por mapa e kehonan i palabrá posibel tratamentu, por ehèmpel pa siña atendé mas mihó ku bo kehonan. Bo dòkter di kas eventualmente por mandá bo pa un neurólogo. Tin bia despues di algun aña ta surgi sierto keho ku tin di aber ku trouma selebral ku a tuma lugá anteriormente. Pa e motibu ei semper ta importante pa mèldu bo dòkter si bo a yega di haña un konmoshon selebral.
Mas informashon?
Semper bo por hasi pregunta tokante remedi pa doló na bo dòkter di kas òf e médiko ku ta atendé bo na poli.


text:
Kralendijk – Manera ya a a bira konosí un fiskal di Ministerio Públiko BES i su partner tabata envolví den un situashon na Jibe City dia 16 di mei.
Un habitante di Boneiru i partner di e fiskal a agredí otro. Ambos a hasi denunsia. Tin un investigashon andando di e akontesimentunan. E investigashon ta den man di un fiskal di Kòrsou i dos reshèrshi di Rijksrecherche (reshèrshi di Reino) di Hulanda.
A skohe pa esaki pa mantené integridat i transparensia di e investigashon. Prosedura ta ku despues di un denunsia, si ta nesesario, un investigashon ta tuma lugá. Despues di evaluashon di e resultado, lo tuma un desishon pa ku esaki. Den e kaso aki no a desviá di e prosedura. E prosedura ta enserá tambe ku durante di un investigashon ku ta andando, OM no ta komuniká tokante esaki. No tin kuestion di pone e fiskal riba non aktif, mirando ku no tin nungun motibu pa esaki.
Lesa tambe:
- Gobièrnu ta bai investigá kalidat di gasolin i disel na Kòrsou
- KLM Royal Dutch Airlines ta alargá su donashon di título na Máratòn di Kòrsou ku tres aña
- Hòmber ta fayesé despues di desgrasia ku propio outo
- Sindikato di Enseñansa Doen: hopi dosente agotá na Kòrsou
- Kòrsou ke yuda Sürnam ku eksplotashon di petroli i gas den futuro


text:
Tuma kontakto ku nos
Kontakto
Tuma kontakto ku nos via di e formulario di kontakto. Ku plaser nos koleganan lo sigui asistí bo. Tambe ta posibel pa manda un e-mail, esaki por via di info@adcnv.com. Bo ta preferá di yama nos ? Esaki por na +599 9 434 5100. Òf bo ke manda un WhatsApp ? Por hasi esaki via di +599 9 527 5232.
Reakshon
Kompartí bo opinion ku nos di kiko nos ta hasi bon i kiko por mihó. Nos ta investigá tur posibel reklamo via di un proseso interno, pero no duda den aserká nos ku sugerensia òf kòmplimènt.
Analytisch Diagnostisch Centrum
Heelsumstraat 55
Kòrsou
T: (599 9) 434 5100
WhatsApp: +599 9 527 5232
E-mail: info@adcnv.com


text:
ORANJESTAD, Aruba
Minister Dangui Oduber a haci un site visiti riba invitacion di gerente general di Hyatt pa mira e inversion di e pool pa adulto cu a wordo haci.
Hyatt Regency ta keda inverti den upgrading di nan hotel y asina aki tambe conforme nan planning a haci un inversion di $10 miyon den un pool specialmente pa adulto. E pool aki ta conta cu private cabanas, diferente āamenitiesā y lo crea 28 cupo di traboi adcional.
Minister Dangui Oduber a keda masha impresiona cu e pool aki, uno masha luhoso y cu ta cumpli cu e standard halto di calidad cu semper Hyatt Regency a sa di ofrece.
E inversion aki ta demostra confianza den maneho di tursismo, confianza den nos gobierno y confianza den nos economia.
Minister Oduber su maneho ta dirigi riba turistanan di calidad, turtistanan afluente y pa por atrae e turistanan aki ta importante pa no solamente gobierno haci inversionan den e producto Aruba sino hotelnan tambe keda haci inversionnan continuo den nan propiedadnan.
Un felictacion ta bai pa gerencia, staff y personal di Hyatt cu e bunita Proyecto aki cual sigur lo ta un balor agrega pa e truistanan cual lo bai haci hopi bon uso di dje.


text:
DEN HAAG – Habitantenan di Boneiru, Sint Eustatius i Saba na 2020 ta haña mas sèn pa gasta, mihó infrastruktura i un gobièrnu mas fuerte. Pa e islanan ABC lo bini ‘ayudo práktiko’ pa motibu di e krísis den pais bisiña Venezuela.
Esaki ta e plannan di gobièrnu hulandes ku Rei Willem Alexander a divulgá den su diskurso na okashon di dia di apertura di aña parlamentario.
Hopi pobresa
Kaminda bibiendanan na Hulanda Oropeo a tende kaba ku otro aña nan lo haña un promedio di 2.1 porshento mas pa gasta, pa e habitantenan di e munisipionan karibense esaki ainda no ta konosí. E munisipionan ekstraordinario – i espesialmente Boneiru – tin hopi aña kaba ta lucha ku pobresa, algu ku kuminsamentu di e luna aki a sali tambe den e rapòrt di investigashon di defensor di pueblo nashonal, den kua tin pará ku ‘40 porshento di ansianonan ta biba den pobresa i regularmente no tin di kome’.
Mal kaminda i mal transpòrt
Gobièrnu hulandes ademas ta primintí – meskos ku aña pasá – ‘un mehorashon di infrastruktura’ na Hulanda Karibense. E mal estado di e kamindanan, e transporte aéreo karu entre e islanan – e úniko manera pa biaha entre e islanan – i e falta di transpòrt públiko ta un tehi pa e habitantenan. Na Sint Eustatius tin ‘eroshon di tera’ i e habitantenan ta mira partinan grandi di nan isla ta disparsé den laman.
No ta bini elekshon nobo
Hulanda na 2020 ke traha na ‘mihó gobièrnu na e islanan’. Aktualmente henter e fókùs ta riba Sint Eustatius. Na 2018 Hulanda a manda e gobièrnu ei kas, pa motibu di ‘deskuido grave di nan gobièrnu’.
Despues ku Hulanda a tuma gobièrnu di Statia ofer nan a primintí di ‘trata e problemanan di mas grandi na 2019, un ‘intervenshon ‘gubernamental mas kòrtiku posibel, pero mes largu ku tin nodi’, segun ministerio. Pero den un aña i mei e mandatarionan hulandes ainda no a logra di drecha maneho finansiero na e isla. No ta kla ki dia si.
Gobièrnu Hulandes ta ferwagt si ku tantu e reorganisashon di e munisipio ekstraordinario i tur previshon nobo di ICT lo ta kla otro aña. Na Den Haag ta ferwagt klaridat denter di algun siman tokante elekshonnan nobo.
Krísis venesolano
E krísis venesolano i su konsekuenshanan pa Aruba, Boneiru i Kòrsou tambe a palabrá den e diskurso.
“E krísis polítiko i humanitario na Venezuela tambe ta konfrontá e parti karibense di Reino ku e menasa di migrashon na gran eskala i e konsekuenshanan ekonómiko di esaki’, Rei a bisa.
Gabinete hulandes lo usa kasi 24 mion euro e aña aki pa sostené islanan ABC. E sèn aki ta espesialmente pa trata i deportá venesolano mas rápido posibel. Tambe lo tin sèn ta bai pa buska refugiado di barku riba laman. Espesialmente e ministerionan di Defensa i Hustisia i Seguridat lo ehekutá esaki.


text:
KRALENDIJK - Sint Maarten a gana e Big Live Nature Quiz Kids di Dutch Caribbean Nature Alliance. Hóbennan di 12 te 14 aña ku ta biba na Aruba, Boneiru, Kòrsou, Saba, Sint Maarten i Sint Eustatius a forma 134 tim ku a partisipá for di e seis islanan Karibense Hulandes. Di e manera ei e evento a ofresé un chèns úniko pa trese naturalesa den e klasnan. E edishon di Big Live Nature Quiz-kids ta un wega di trivia di ... Lesa mas
Edukashon
A habri siman di buki pa mucha
KRALENDIJK- Djadumingu 13 di novèmber a tuma lugá apertura siman di buki pa mucha. Hopi mucha i mayor tabata presente na e aktividat. Promé persona ku a dirigí palabra tabata direktora di komunidat i kuido Silvana Janga. Despues a siguí un show di baile di ... Lesa mas
FORMA a instalá su konseho di studiante
KRALENDIJK- Djaweps 3 di novèmber, a tuma lugá instalashon di Konseho di Studiante. Un grupo di persona a keda rekonosé i tin komo tarea pa ta e bos aktivo, di e studiantenan i ta promové kalidat i servisio brindá na e studiantenan, for di awor pa ... Lesa mas
Posibilidat pa futuro studiantenan skohe un estudio online
DEN HAAG – Si bo ta biba riba un di e islanan den Karibe bo por usa riba e sitio wèb di United Care Carribean un instrumento online pa eskoho di estudio pa bai studia algu den direkshon di kuido òf e ámbito sosial na Hulanda. E futuro studiante di Medisina, ... Lesa mas
A invitá Loekie Morales pa Siman Ban Lesa na Kòrsou
WILLEMSTAD – Siman di buki pa Mucha ta kuminsá otro siman 31 di òktober i ta dura te ku 4 di novèmber. Siman Ban Lesa, manera ta yam’é na Papiamentu, ta e evento literario mas grandi ku ta bini bèk tur aña pa muchanan na Kòrsou. Outornan di e isla i algun ... Lesa mas
Gezaghèber Rijna ta felisitá Liseo Boneriano ku su 10 aña di eksistensia
KRALENDIJK- Resientemente gezaghèber Edison Rijna tabata presente na e di 10 aniversario di Liseo Boneriano, e skol di enseñansa avansá na Boneiru. Di e direktor di unidat Barbara Sol gezaghèber a risibí un bunita buki. ‘Pa mi ta un satisfakshon ... Lesa mas
Kolegio Ehekutivo ta risibí Sekretario General Marjan Hammersma di OCW
KRALENDIJK – Djárason último Kolegio Ehekutivo a risibí e sekretario general di Ministerio di Enseñansa, Kultura i Siensia (OCW), Marjan Hammersma, relashoná ku un konsulta di sera konosí. Vários tema ku tin di haber ku enseñansa i kultura a bini ... Lesa mas
CTB ta lansa turismo komo materia na skol
WILLEMSTAD – Riba Dia Mundial di Turismo Curaçaose Toerisme Bureau, CTB, a lansa turismo komo materia na skolnan básiko i skolnan pa enseñansa spesial. E materia mester engrandesé e konosementu di e muchanan di e importansha di turismo pa Kòrsou. E ... Lesa mas
Mitar di studiantenan ta bisa ku ta deskriminá nan, spesialmente pa nan peso
WILLEMSTAD – 52,3 porshento di alumno den Enseñansa di Fundeshi tin molèster di deskriminashon. E porsentahe bou di alumnonan ku ta na enseñansa avansá ta 48,9 porshento. Tentamentu ta sosodé ménos. Ta tenta 34.7 porshento di alumnonan di Enseñansa di ... Lesa mas
Ta duna skolnan instrukshon a konsekuensia di e kalor ekstremo
WILLEMSTAD – Skolnan na Kòrsou a haña instrukshon pa evitá posibel problemanan ku e kalor riba e isla. Servisio Meteorológiko ta mustra riba peligernan di e kalor ekstremo aktual. Muchanan por haña un gòlpi di kalor, kramp i tambe por kansa mas lihé. Mester ... Lesa mas
Entidat Públiko Boneiru ta organisá lès di spañó pa dunadó di ayudo
KRALENDIJK- For di 5 di sèptèmber mas òf ménos 40 empleado for di e kadena di dunamentu di ayudo semanalmente ta sigui lès di spañó pa por komuniká mas mihó ku habitantenan ku ta papia spañó. E grupo di dunadó di ayudo ta konsistí di empleadonan di ... Lesa mas
Duo ta blòkia prolongashon di pasport di miles di èks-studiante ku a disparsé for di radar
WILLEMSTAD – Esnan ku ta bibando den eksterior ku un debe di estudio i ku pagonan atrasá grandi, lo tin posibilidat ku nan no por prolongá nan pasport mas. E impakto riba e èks-studiantenan ta grandi, e matutino Trouw ta informá. Mas ku 2700 èks-studiante ... Lesa mas
Un mihó transishon pa studiantenan di Aruba ku ta muda pa Hulanda
WILLEMSTAD – Ministerio di Enseñansa i Kas di Aruba ta bai hèndel e problemátika di vivienda pa studiantenan ku ta bai Hulanda. Aktualmente tin un lista di espera pa vivienda pa studiante na Hulanda i esei no ta konta pa studiantenan ku ta bini di afó ... Lesa mas
Desigualdat den enseñansa entre Kòrsou i Hulanda; muchanan ta haña ménos oportunidat
WILLEMSTAD – Shete direktiva di skol na Kòrsou a manda seis luna pasá un karta skèrpi pa Den Haag. E direktivanan di skol ta mirando un problema grandi den enseñasa. Caribisch Netwerk ta informá ku hóbennan na Kòrsou ta haña ménos oportunidat kompará ku ... Lesa mas
Siman di Media na BES a kuminsá djamars atardi
KRALENDIJK- Djamars atardi a tuma lugá na Plaza Resort Bonaire apertura di e asina yamá Mediaweek BES. Durante un siman lo tin vários aktividat ta bai tuma lugá ku tin di haber ku periodismo na Boneiru i tambe stimulashon di prefesionalismo bou di ... Lesa mas


text:
Willemstad- For di djarason awor, Kòrsou ta bai bèk den un ‘Lockdown’ pa purba kontené un brote nobo ku e Coronavirus.
E medidanan tin komo meta pa laga mas tantu hende keda na kas. Ounke no ta adaptá e toke di keda, ta bai reintrodusí e asina yamá ‘plachi di dia’. Djaluna ku djaweps outonan ku number A, D, F, G, H, K, BF, Z, WA por sali. Djamars ku djabièrne outo ku B, J, L, N, R, U, MF por subi kaya. Djarason ku djasabra esaki ta e kaso pa outonan kunumber ku S, T, V, X i Y.
Por pidi eksepshon, si ta nesesario, via di e wèpsaid kalamadit.cw.
Tin un eksepshon tambe pa hiba i buska mucha na skol. Esaki ta permití entre 4.30 di madrugá i 8.00 or di mainta. Despues tambe entre 12.00 di mèrdia i 2 or di atardi.
Tur gym tin ku sera bèk.Por hasi deporte si, pero individual. Deporte den tim òf den grupo no ta permití mas. Hende por sali bai hasi deporta solamente ora nan plachi di number por sali. No por hasi bishita na bich.
Turista
Tur medida ta konta pa turista tambe. Aeropuerto ta keda habrí i por sigui biaha, pero ora e turista ta na Kòrsou i e tin outo di hür ta kore kun’e, e por sali solamente ku esaki, si su plachi di number por sali. Tambe tur turista mester mantené nan mes na e toke di keda.
Lesa tambe:
- Pakusnan por habri te mas lat promé ku dianan di fiesta
- Diputado den Heyer tabata tin su lastu di di trabou
- Fundashon Klave a duna informashon tokante karnaval 2023
- Delegashon Konseho Insular Saba a papia ku gerensia di Banko Maduro tokante problemanan bankario
- Ministernan Hulandes ta bini e islanan pa pidi despensa pa e pasado di sklabitut


text:
…Den e promé dos lunanan di aña…
WILLEMSTAD – 28 di mart 2018 – Turismo a produsí un impakto direkto di 181 mion florin pa nos ekonomia lokal den e promé 2 lunanan di 2018. Aña pasá e mesun periodo industria di turismo a generá 178 mion florin. Esaki ta un subida di 2% riba e impakto direkto ku turismo tin riba nos ekonomia lokal. 52% di e impakto direkto total ta wòrdu generá for di bishitantenan prosedente di Europa. Turistanan for di Europa ta responsabel pa 93 mion florin. Nort Amérika, Sur Amérika i otro regionnan a generá respektivamente 53, 26 i 8 mion florin.
Un total di 74.180 turista di estadia a keda risibí durante e promé 2 lunanan di 2018. Aña pasá a registrá 74.650 turista di estadia durante e mesun periodo, esaki ta un bahada leve di 1%. Kuater di e shete merkadonan di enfoke a presta bon durante e 2 promé lunanan di aña. Hulanda, Estádos Unídos, Colombia i Brazil a krese ku respektivamente 11%, 13%, 37% i 3%. Den sifranan apsoluto e 4 paisnan aki a kontribuí ku 49.570 turista di estadia kual ta representá 67% di e kantidat total di turista ku a keda risibí e promé 2 lunanan di aña. Un bahada leve di 1% a keda registrá den e kantidat total di anochi pa bishitante den e promé 2 lunanan di aña 2018. Total turistanan a keda 677.628 anochi na Kòrsou. 64% di e kantidat total di anochi pa bishitante registrá ta di turistanan for di Europa, representando 430.884 anochi for di e region aki. E kantidat di anochi registrá pa bishitante for di Europa ta mustra un kresementu di 1%. For di Nort Amérika, e kantidat di anochi pa bishitante a krese ku 15%. Un total di 142.717 anochi a keda registrá durante e 2 promé lunanan di aña.
Turismo di estadia na luna di febrüari 2018
Na luna di febrüari, Kòrsou a risibí un total di 14.791 turista di estadia for di Hulanda kual ta un subida di 8% kompará ku febrüari 2017. Hulanda ta kontinuá komo e merkado prinsipal; 43% di e total di turista risibí ta prosedente for di e pais aki. E di dos pais den region di Europa for di kual nos ta risibí mas turista ta Alemania. Aña pasá ku 2 buelo direkto for di Dusseldorf, un total di 1.903 turista di estadia a keda registrá. E aña aki sin niun servisio direkto for di Alemania un total di 1.106 aleman a bishitá nos pais. Esaki ta un bahada di 42%. Total region di Europa a krese ku 3% na febrüari 2018. Un total di 18.556 turista di estadia a keda risibí.
CTB a registrá un total di 9.260 turista for di Nort Amérika na febrüari 2018. Ku e resultado aki Nort Amérika ta e di dos kontribuidó den kantidat di turista di estadia. For di Canada un total di 3.119 turista di estadia a keda registrá. Esaki ta un bahada di 4%. E bahada di 4% aki ta representá 121 turista ménos na febrüari 2018. Na otro banda, for di Estádos Unídos un kresementu di 14% a keda registrá na febrüari 2018. Total 6.141 turista di estadia a keda risibí. Aña pasá e kantidat di turista ku a bishitá nos for di Estádos Unídos tabata 5.401.
Na febrüari Kòrsou a risibí ménos turista for di Sur Amérika. Un total di 4.014 turista di estadia a keda registrá. Esaki ta debí na e kaida kontinuo di bishitante for di Venezuela, ku 84% ménos turista di estadia kompará ku aña pasá. E echo ku e frontera entre Venezuela i Kòrsou ta será for di 5 di yanüari último tin un impakto negativo riba e sifranan total di luna di febrüari 2018. Solamente 426 venezolano a biaha pa Kòrsou. Aña pasá e kantidat tabata 2.742. Colombia tabatin un hopi bon prestashon kompará ku aña pasá. Un kresementu di 78% a keda registrá pa un total di 1.185 turista di estadia for di Colombia. Brazil tambe a presta bon registrando 5% kresementu na febrüari 2018. Un kantidat di 1.087 brasilero a keda risibí na febrüari e aña aki.


text:
Riba 26 di sèprtèmber 2014 Minister di Hustisia a introdusí un dekreto ministerial yamá Kapitaalkrachtigde Investeerder 2014. E dekreto aki ta regla e atmishon pa un pèrmit di estadia temporal òf estadia pa tempu indefiní pa invershonistanan pudiente. E invershon di e invershonista pudiente mester trese benefisionan ekonómiko pa Kòrsou. E invershon mester trese kuponan di trabou, entrada di divisa òf stimulá kresementu di ekonomia di Kòrsou. E meta di e dekreto ministerial ta pa fasilitá invershonistanan pudiente ku ke permanesé na Kòrsou pa mas ku 6 luna.
Kondishonnan
Pa por apliká pa un pèrmt di estadia ku meta “invershonista pudiente”, e estranhero mester demostrá ku e tin sufisiente medio finansiero pa kumplí ku e debernan di e invershon. E estranhero mester demostrá pa medio di dokumentonan ofisial ku el a hasi òf ta bai hasi un invershon di por lo menos Naf. 500,000.00. E balides di e pèrmit ta depende di e montante di e invershon.
Esakinan ta lo siguiente:
Klek riba Ministeriële beschikking Kapitaalkrachtige investeerder 2014 pa mas informashon tokante invershonista pudiente.


text:
Interviews
Home Interviews
Historia di Aruba: 40 aña di e tragedia di Boca Mahos, entrevista cu Sra....
Historia di Aruba: E biaha aki nos lo dedica un articulo na un sucedido hopi tristo den cual dos primo cu tabata na e...
VIDEO: Piscadonan local a wordo persigui pa 2 boto Venezolano cu menos bon intencion...
Savaneta: Diasabra manera ta custumber caba den oranan di anochi, e piscado Gregory Paesch cu un otro amigo mas a sali bay pisca, riba...
VIDEO: Entrevista cu Sr.Harry Croes reportero y fotografo di antes, e diferencia cu awo
Recientemente nos a bishita Sr.Harry Croes, unda cu e la conta nos con e la cuminsa den e trabou di Prensa. Segun Harry, tempo...
Entrevista cu Gino Frans: E otro banda di medaya di e adicto ambulante Arno...
Recientemente, sali riba un otro media, un entrevista cu un señora cu tabata referiendo su mes na e adicto ambulante Arduin. E forma cu...
Jose Mavares un Venezolano cu kier bay bek su pais, segun su persona september...
Oranjestad - Jose Mavares(39) ta un Venezolano cu a yega Aruba mas cu 1 aña pasa, pero awor kier regresa su pais bek, unda...
VIDEO INTERVIEW: Droga, industria sexual, traficacion di hende muhe y “secuestro” pasando aki...
Na Aruba mescos cu tur parti di mundo, e mundo di adiccion di droga ta un mundo completamente riba su mes, un circuito hopi...
Video Documentary: Recordando e tragedia di Xavier Frans ariba Papillon Snack Truck 17 aña...
Oranjestad - Augustus 28 2003 famia Frans e tempo eynan bibando na Meiveld a wordo sacudi pa un tragedia, cu te dia di awe...
Historia di Aruba: Un dobel traicion, di amor y di ruman cu a wordo...
"Awo mi ta bay matanan" "Bo no ta pa mi, bo no por ta pa mi ruman tampoco" Aruba den pasado a conoce varios tragedia di...


text:
The content originally appeared on: Diario
Prome Minister Evelyn Wever-Croes:
ORANJESTAD (AAN) – Diahuebs 13 di October aki, a tuma lugar e Ceremonia di Cendemento di Luz rose na Bestuurskantoor, cu cual Gobierno a uni su mes den e concientizacion tocante cancer di pecho.
Prome Minister Evelyn Wever-Croes a hiba palabra y a expresa cu October ta e luna cu tur hende ta para keto na cancer na pecho. E mandatario a bisa cu cancer no ta discrimina y ta bati na porta di nos cada un, na e momento talvez menos spera.
E ta algo hopi cruel cu consecuencianan hopi grandi, no solamente pa e pashent sino tambe pa familiarnan. E dignatario a expresa cu e mes a pasa aden cu familiarnan hopi cerca y stima, hoben y mas grandi, y e ta keda algo sumamente dificil.
“E luna aki nos ta enfoca mas riba cancer di pecho, y di experiencia mi por bisa cu si e wordo detecta trempan, e efecto y impacto riba abo y bo famia ta menos, y pesey mi ta haci un yamada na tur hende muher di 18 aña bay ariba, pa ta mas conciente y tuma pasonan di prevencion.
“Pa cuminza, si bo sinti algo inusual acudi na docter, si mester haci mammogram bay hacie. Y si, ta berdad, e mammogram ta haci dolor pero nada compara cu si bo tin cancer mes.
“Ademas, nos ta muhernan fuerte y balente. No ta berdad? Pues e mammogram nos no mester tin miedo di dje” Prome Minister a señala.
E dignatario a reitera cu enberdad cancer di pecho ta un di e malesanan cu por wordo detecta trempan, y aki na Aruba tin un sistema hopi bon di salud cu nos por detecta cancer di pecho trempan.
“Bo mes ta haci test of bo por hacie via bo docter, hospital, stichting BOB, tin diferente manera”, e mandatario a subraya.
El a señala cu ainda tin hende muher ta bisa cu nan tin berguenza, of cu e mammogram ta haci hopi dolor, of cu no kier sa si nan tin cancer. “Cu tur respet, mi no ta comparti e opinionnan aki, pasobra nos como hende muher tin hopi hende ta depende di nos. Nos famia, nos yiunan hopi biaha, nos cas, nos trabao, nos pareha…y pa nos por haci tur esaki pa otronan cu ta depende di nos, nos tin cu cuida di nos mes, prome. Y pesey, awe mi ta asina enfatico di invita tur hende muher un biaha mas pa nos ta mas conciente di cancer di pecho y con nos por detect’e trempan y cu nos por preveni”, Premier Wever Croes a subraya.
El a gradici tambe tur esnan cu ta pone atencion na e tema aki, dia aden dia afo, aña aden aña afo. El a menciona Mary Joan Foundation, Wilhelmina Kanker Fonds, Stichting Bob y Mamma Poli na Hospital. “Tur instancia y tur persona cu ta enfoca riba e tema importante aki, mi ta convenci cu hunto nos por combati e efectonan, hopi miho”, el a remarca.


text:
Joanne Maduro cu ta un begeleidster di Imeldahof Aruba a informa cu diaranson 11 Maart lo bay tin su di cinco zumba thon, y esaki lo keda teni na e plenchi di Volleyball na ImeldaHof mes. E meta ta pa recauda fondo pa sigui traha cu e muchanan, e costo lo ta solamente 10 florin pa ticket y por yama 5937814 pa ticket of por pasa na oficina di 8or pa 4or atardi. Pa 6:30 atardi esaki ta cuminsa y porta habri for di 6 or y ta na tempo pa haya e miho spot. E muchanan tambe lo t’ey pa baila cu tur e hendenan. Lo bay tin diferente instructor e atardi aki cu lo acompaña tur cu ta presente. Lo tin un persona di afo tambe lo bin duna zumba e dia aki cu lo haci e zumbathon aki uno special. Ta danki na Michael Goldstein cu a bin cu e idea pa Zumba y asina recauda fondo, y esaki ta nos di 5 biaha.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
Kòrsou tin su 21 miembronan nobo pa Parlamento 2016-2020.
Durante e reunion públiko ayera mainta, Parlamento di Kòrsou a aprobá kredensialnan di e 21 Parlamentarionan pa periodo 2016-2020. A aprobá kredensial di e siguiente parlamentarionan: Kuater miembro pa frakshon di MAN: Hensley Koeiman, Kenneth Gijsbertha, Giselle McWilliam, Elsa Rozendal. Pa frakshon di MFK kuater miembro: Gerrit Schotte, Jacinta Constancia, Gilmar Pisas i Charetti Eduarda-Francisca. Frakshon di PAR tambe ku kuater miembro: Zita Jesus-Leito, Eugene Rhuggenaath, Marilyn Alcalá-Wallé i Eduard Braam. Amparo dos Santos, Norberto Ribeiro i Meindert Rojer pa frakashon Kòrsou di Nos Tur. PNP ku 2 miembro: Humphrey Davelaar i Suzanne Camelia-Römer. Pueblo Soberano tambe ku dos miembro: Jaime Cordoba i Ruthmilda Larmonie-Cecilia. Finalmente Un Kòrsou Hustu i Movementu Progresivo ambos ku un miembro, respektivamente Omayra Leeflang i Marilyn Moses. Un komishon ku komo presidente di e komishon Zita Jesus-Leito huntu ku Gilmar ‘Pik’ Pisas i Wini Raveneau a kontrolá e kredensialnan i a konkluí ku por a nombra tur hende komo miembro di Parlamento di Kòrsou. Djarason mainta, manera ta kustumber, e 21 parlamentarionan a hura dilanti Gobernadó Lucille George-Wout.


text:
KOMUNIKADO KUERPO POLISIAL KÒRSOU Detenshon pa violashon di lei di arma di kandela.
KOMUNIKADO DI PRENSA 479 /2022
19 òktober 2022
Detenshon pa violashon di lei di arma di kandela.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djamars 18 di òktober 2022 alrededor di 05.00’or personal di Divishon di Krímen Organisá
konhuntamente ku rèspòns tim a tene entrada hudisial den un kas na Rio Magadalena.
E entrada aki ta relashoná ku violashon di lei di arma di kandela.
Durante investigashon den e kas polis a haña i konfiská un arma di kandela i un kantidat
grandi di bala skèrpi. Relashoná ku esaki a detené na e sitio e hòmber sospechoso A.E.G.V.
nasé na Kòrsou di 31 aña di edat.
A presentá e sospechoso dilanti un fiskal ouksiliar ku a ordená su enkarselamentu
pendiente di mas investigashon


text:
‘Sosten di UNOCA pa Museo Arqueologico Nacional Arubano’
‘Sosten di UNOCA pa Museo Arqueologico Nacional Arubano’
Oficina UNOCA, 24 februari 2021
Diaranson 24 di februari 2021, a marca un dia special pa Aruba en general y particularmente pa Museo Arqueologico Nacional Arubano (MANA). MANA ta para dilanti di un rosea financiero di suma importancia pa un museo di balor nacional riba tereno di herencia cultural, educacion y economia.
UNOCA a bin ta traha cu mira pa futuro y asina durante añanan a genera propio entrada, a crea fondonan specifico y door di reserva por a acumula un suma substancial pa e sector di cultura. Na 2016 UNOCA den combenio cu minister di cultura e tempo ey, a inyecta parti di e suma den 3 proyecto grandi: Plaza Betico Croes, Cas di Cultura y Mobies. E aña aki UNOCA un biaha mas den combenio cu minister di cultura ta inyecta den un otro proyecto grandi, esta Aruba su Museo Arquelogico.
MANA a habri su portanan pa publico na 2009. UNOCA e tempo ey tambe a duna sosten financiero pa realisa e proyecto aki. UNOCA a sostene e institucion di MANA desde su inicio. Varios investigacion y publicacion arkeologico di Aruba a haya sosten financiero di UNOCA.
Na momento cu Minister Xiomara Maduro a tuma encargo di Ministerio di Finansa, Asuntonan Economico y Cultura na 2018 a haci un inventarisacion di e situacion actual di e organisacionnan bou responsabilidad di dicho ministerio y a resalta cu MANA tabata tin dos aña cera. Tambe a constata cu a haci masha poco mantencion di e seis edificionan di MANA. Ta trata aki di entre otro di cuater edificio cu ta riba e Lista di Monumentonan Protegi di Aruba, pero cu lamentablemente ta den mal estado y cu mester restaura pronto.
Ademas a tuma nota cu por haci mas y mihor uzo di e edificionan y cu e exposicion permanente di MANA mester di inovacion y adaptacion. Entre otro investigacionnan recien a comproba cu e periodo Arcaico di Aruba, e periodo di e prome habitantenan, ta data mas o menos di 1500 aña prome cu Cristo. E hecho aki ta nifica cu MANA mester adapta informacion pa publico. Tambe e historia di e monumentonan y di famia Ecury mester haya mas atencion segun normanan profesional di awendia.
Mirando e papel importante cu museonan tin den e periodo cu nos ta yama ‘Post-Covid’, nos ta realisa cu nos mester inverti den nos museonan y MANA sigur ta uno cu nos mester duna prioridad. Nos mester percura pa MANA mantene su reconocimento como un di e miho museonan den Caribe y pa su portanan keda habri y sigui brinda servicio optimal na su bishitantenan.
Den di dos mitar di 2019 sr. Pancho Geerman a keda apunta como director interino na MANA. Bou su liderazgo por a mira cambionan positivo. Importante ta pa nos garantisa cu e cambionan cu a y ta bay tuma luga ta di un forma duradero. E aporte financiero cu UNOCA ta duna na MANA pa e proyecto “Manteniendo Herencia Bibo den Tempo”ta garantisa cu lo brinda mas y mihor producto na comunidad. Entre otro ta bay traha riba un exposicion cu lo enfoca riba e edificionan monumental y famia Ecury. Un exposicion nobo lo bay enfoca riba e desaroyo di placa di Aruba y su historia den tempo desde e prome habitantenan di Aruba te cu awendia.
E dos iniciativanan aki lo complementa e exposicion permanente actual di MANA. Renovacion di cierto edificionan tambe lo haya atencion. Di e forma aki MANA ta miho ekipa pa informa y educa nos propio hendenan y sostene enseñansa di nos hobennan. Ta e intencion tambe pa crea un centro di documentacion y investigacion na MANA, pa asina duna investigadonan mas espacio pa traha y pa logra crea y rescata mas documentacion posibel riba tereno di cultura.
Ministerio di Cultura y MANA, ta gradici di curason directiva di UNOCA, pa nan compromiso y e nocion di e importancia di nan sosten financiero pa MANA. E inversion aki ta un inversion na bienestar di Aruba su herencia cultural y Aruba su desaroyo general. UNOCA di su banda ta realisa cu e sosten financiero cu ta dunando, ta un parti chikito di locual di berdad mester pa tur e trabounan cu falta pa haci na MANA. Sin embargo UNOCA ta hopi orguyoso di por contribui na reforsa e museo importante aki pa pais Aruba y di e forma aki sostene nos herencia cultural, educacion y turismo.


text:
ORANJESTAD – Dialuna mainta, durante tratamento di presupuesto den sala di Parlamento di Aruba, Minister Glenbert Croes tabata presente pa defende e presupuesto di su ministerio. Durante su discurso el a tuma e oportunidad pa adresa e comentarionan cu tin actualmente relaciona cu su biahe pa Ecuador y e retiro di e minister Ecuatoriano anterior, cu ta esun cu a reuni cu su persona riba e posibilidad pa Aruba cumpra “heavy fuel oil” directamente for di Ecuador.
Minister Croes a informa cu el a ricibi e bon noticia cu Embaha Hulandes lo bay tin un reunion e luna aki cu e Minister nobo di Ecuador, sr. Fernando Santos Alvite pa continua cu e esfuersonan y e mision di Pais Aruba. E oportunidad aki ta di gran beneficio pa pais Aruba ya cu si cumpra e crudo aki directamente di Ecuador, eliminando asina e dos intermediarionan, lo spaar 5 dollar riba cada bari. Den un periodo di 30 luna lo ta un total di 4.2 miyon bari ekivalente na mas di 21 miyon dollar. Esaki ta hopi placa pa scapa nos comunidad, nos economia y nos pueblo.
E mandatario ta lamenta cu oposicion ta bagatelisa e esfuersonan haci pa gobierno en conexion cu bahamento di prijs di awa y coriente. Oposicion ta burla di e biahe haci pa Minister Genbert Croes pa Ecuador. “Sikiera na Ecuador, un minister den problema ta retira. Lamentablemenete esaki no ta e caso na Aruba. Manera por a nota den medionan di comunicacion, ministernan di AVP cu a horta y haci negoshinan ilicito ta wordo recompensa manteniendo nan den funcion.” Minister Croes a expresa.
Na mes manera, awor oposicion ta bagatelisando e presupuesto 2023. Segun Minister Croes e dolor di oposicion ta cu Aruba no a haya un aanwijzing, paso nan deseo ta pa wak e gobierno aki trompica. Oposicion tin tempo ta grita cu pronto Gabinete Wever-Croes II lo cay, sin realisa cu na momento cu gobierno cay, pueblo tambe lo cay. Esaki sigur ta un falta di consciencia, responsabilidad y amor pa ta representante di pueblo. E sed pa poder di oposicion ta asina grandi cu nan no ta realisa cu na final esunnan cu ta sali perhudica ta e comunidad e general.
“Aruba ta pasando den momentonan dificil, pero asina mes fraccion di MEP y RAIZ ta haciendo nan maximo esfuerso pa traha na bienestar di pueblo. Gobierno di Aruba ta negociando exitosamente cu Hulanda pa gana nan comprension y pa nan reconoce y balora e esfuerso di e gobierno aki y e compromiso cu Gabinete Wever-Croes II tin pa cu futuro di pais Aruba.” Minister Glenbert Croes a termina bisando.


text:
Kralendijk – Djasabra último a tuma lugá apertura ofisial di ‘Pastoral Social Cáritas Boneiru’, Un servisio di Amor. Esaki lo ta e sede di Cáritas Boneiru situá na kaya Papa Cornes 47 den e bario di Antriol. Cáritas ta un organisashon ku ta hasi trabounan di karidat, trahando paketenan pa hendenan ku mas tin mester den nos komunidat. A inisiá e momentu ku orashon pa medio di pader vikario Santiago Malagon, den presensia di tur presente i otro padernan katóliko. A bendishoná tur presente i despues di a dirigí algun palabra a kontinuá ku kòrtamentu di sinta.
Seguidamente paden di e edifisio a papia pa medio di yamada di telefon obispu Luis Antonio Secco. El a menshoná ku e tei pa yuda esnan den nesesidat i a hasi orashon i pa medio di spiker, i tur presente a siguié.
Despues a papia Pader Ivan Dario Perez, kende a bisa ku e ta duna honor na esnan ku tabata tras di e proyekto ku awe ta un realidat. Ta trata di Marugia Janga i Raul Perez Gomez. Marugia Janga a ekspresá kon kontentu e ta awor ku a finalisá e meta di e edifisio. Nos ta gradisí Papachi Martis inmensamente pa pone e lugá na disposishon di e organisashon. Hopi hende a yuda ku tur nan forsa pa finalisá e proyekto. Dios lo bendishoná boso. Raul Perez Gomez tambe a yama danki i gradisí señor. Uni nos por logra hopi i a logra, el a menshoná. Despues a papia Milda Rosario, kende a trese un historia tokante e edifisio. E karta ta skirbi pa Du Dortalina. Sigui pa dilanti Dios tei pa yuda, e keda menshoná na final di e karta.
Diputado James Kroon a dirigí palabra i entre otro a menshoná, kaminda Dios ta presente, kos bon ta sosodé. “Tremendo proyekto i danki pa tur ku a hasi posibel pa esaki bira realidat. Matrial i man na obra a hasi esaki posibel. Nos den komunidat ku boluntat di kada persona nos ta logra. Awendia hopi kunuku ta deskuidá, hendenan no tin amor pa e kosnan. Esaki ta un ehèmpel si bo ta deseá, e kos ta sosodé. Na Boneiru no mester ta difísil. Dividí nos no ta logra. Solamente huntu,” diputado Kroon a menshoná na e okashon.


text:
Resumen di casonan di Covid-19 na Aruba
ORANJESTAD, 24 september 2020. Segun resumen di awe por tuma nota cu 163 persona mas a recupera, tin 35 caso nobo di Covid-19 cu a wordo registra (20% "positive rate") di cual tur ta residente, total di activonan a baha cu 128 persona y ta na 1067 awe, total di testnan haci ta 255, testnan haci bou di residentenan na laboratorio di hospital ta 177 y total di caso di fayecimento relata na Covid-19 ta keda mescos, 25.
Hospital ta informa cu tin un total di 36 persona interna di cual 11 ta den cuido intensivo y 25 ta isola riba piso general.


text:
NNa 1916 CPIM, mihó konosí komo Shell, a establesé na Kòrsou. Despues di 1923 CPIM a kuminsá hasi hopi ganashi, tabata tin mester di mas trahadó. I nan a kuminsá buska trahadó for di otro pais. Shell tabata tin mas rèspèt pa e empleadonan di eksterior. Nan tabata konsiderá e empleado yu di Kòrsou komo floho ku no tin kunes ku nada. Nan no tabata kere ku e yu di Kòrsou tabata apto pa ehersé e trabounan. Konsekuentemente mayoria di nan tabata haña e trabounan ménos bon pagá.
Esaki ta di dos biaha ku a buska trahadó for di eksterior pa traha na Kòrsou. E periodo aki Kòrsou a haña mas gruponan étniko ku ta:
Sürnam, Hulandes oropeo, Rubiano, Boneriano, San Martino, Sabano, Sanistasio, Venezolano, Libanes, Portugues.
Personanan di islanan Karibense Ingles tabata otro di: Sint Vincent, Antigua, Trinidad i Tobago. E karibense inglesnan tabata haña e posishonnan mas haltu komo obrero, pero tambe funshonnan manera shofùr, bewaker i pòrtir. Nan parehanan tabata bini despues pa traha trabou di kas pa e famianan riku. E pueblo lokal tabata usa nòmber pa nan manera somebody, batiyandi òf bedji.
Tambe a bini otro migrante :
- Personanan di islanan Karibense Franses (manera Martinique – Guadeloupe).
- Sürnam nan a bini komo employé i tambe obrero.
- Venezolano, Kolombiano tabata bini komo obrero di zeta
Na 1929 e promé grupo di Portuguesnan for di islanan di Azor a yega Kòrsou pa traha komo obrero di zeta. Portuguesnan tabata biba hopi simpel pa spar sèn, traha overtaim, pa manda pa nan famia i pa despues manda buska nan. Nan étika di trabou tabata asina bon ku nan hefenan tabata pidi nan pa hasi trabou na nan kas pa limpia nan kura na Emmastad ku Julianadorp. Nan tabata laga Portuguesnan tambe traha pa Dienst Openbare Werken komo limpiadó di kaya. Un grupo a bai traha tambe pa Ritz pa bende eiskrim ku garoshi palu friu. Otro a bai traha den agrikultura na kompanianan hortikultura . Asina nan a deskubrí un sektor di negoshi agrikultura i hortikultura ku nan a sigui desaroyá despues di tempu. E élite lokal tabata hür nan komo hardinero, pa manehá nan plantashonnan i otro trabounan di limpiesa.
Trahando duru Portuguesnan nan a lanta segun tempu toko i fruteria ku hinter nan famia. Pueblo tabata yama e Portuguesnan ku tabata bende eiskrim kompader. Portuguesnan a bira un figura konosí den kaya ku nan tabata yama “kompader”. Mas informashon tokante Portuguesnan na Kòrsou por lesa den e buki di Charles do Rego: the Portuguese Immigrant in Curaçao.
Na yegada di trahadónan di diferente pais, CPIM/SHELL a mantené tur grupo separá for di otro. Na Suffisant nan tabata biba den barak, lots ku kampamentu teniendo kada grupo separá. Akinan e Portuguesnan, Kolombiano, Venezolano, Surinameño i personanan di islanan Karibense tabata biba. Na komienso e trahadónan estranheronan no tabata tin pèrmit pa bishitá otro kampamentu, barak ni kantina. Bewakernan di CPIM tabata kontrolá esaki.
E obreronan di zeta di Sürnam, Venezuela, Colombia, i Madeira tabata biba na yegada den kamponan na Suffisant ku Valentijn. Esnan di karibense Ingles, islanan Antia ariba i Boneiru no tabata tin estadia regla. Konsekuentemente diferente bario a krese manera, Fleur de Marie, Cher Asyl, san Souci i Buena Vista.
Den e barionan manera Emmastad ku Julianadorp Hulandesnan tabata biba separá ku bario ku waya i pòrtir. E hulandesnan tabata tin nan mes supermerkado, skol, kancha di deporte i diferente otro fasilidat.
E gruponan étniko na Kòrsou tabata tin diferente religion. Inglesnan di e islanan kolonial britániko i otronan di abla ingles di Karibe a keda biba den nan grupo. Nan tabata protestant ku nan propio sosiedat kristian (anglikano ku metodista) i nan propio edifisionan kaminda nan tabata tene servisio religioso. Otronan nan a bini ku religion Islámiko, Hinduismo, Budismo.


text:
Kontakto
Pa entregá un petishon (nobo òf un ekstenshon) òf pa pasa tuma un pèrmit, bo por traha un sita òf hasi uso di e posibilidat di walk-in. Pa informashon tokante e status di bo petishon òf otro asuntunan, nos ta konsehá bo pa buska kontakto ku nos pa medio di telefòn òf e-mail.
Pa entregá dokumentonan ku falta, bo por pasa serka nos i entrega esaki serka pòrtir.
Bo tin un keho tokante e Servisio di IND?
Bo por ekspresá bo keho riba e siguiente maneranan:
- Telefóniko via +599715-8330
- Verbal via un di nos bentananan
- Por eskrito: via e-mail, ku pòst òf pa medio di entrega di bo keho via un di nos bentananan
Entrega di un keho no tin influensha riba e petishonnan eventual ku bo tin pa trata serka IND. Si ta posibel ta trata keho telefóniko òf verbal mésora informalmente ku un kombersashon ku bo tokante di bo keho.
Keho por eskrito
Si bo entregá un keho por eskrito, e keho mester kumpli ku e siguiente eksigensianan:
- Mester menta nòmber i adrès di esun ku ta entregá e keho
- Mester tin un deskripshon di e kondukta kontra kua e keho ta dirigí
- E keho por eskrito tin un fecha di e dia i firma di esun ku ta entreg’é
Ora di un keho por eskrito den mayoria di kaso ta duna bo e oportunidat pa skucha bo.
IND ta aspirá pa kaba di trata bo keho denter di seis siman. Si esaki no ta alkansabel i bo ta di akuerdo, ta prolongá e término aki ku kuater siman. Bo ta risibí un reakshon por eskrito riba bo keho.
Defensor nashonal di pueblo
Si bo no ta satisfecho ku e (manera di e) tratamentu di bo keho, denter di un aña despues di notifikashon di e karta aki bo por pidi Defensor nashonal di pueblo komo tratadó eksterno di keho pa instituí un investigashon.
E petishon ta kontené:
- bo nòmber i adrès,
- un deskripshon di e komportashon i partisipashon ken a komportá asina i kontra ken e komportashon tabata
- e malkontentu relatá na e komportashon i tambe
- e manera kon a entregá e keho i e resultadonan di e investigashon di bo keho
E adrès di pòst di Defensor nashonal di pueblo ta:
Nationale ombudsman,
Postbus 93122,
2509 AC DEN HAAG


text:
Hillary i Bill Clinton a gana mas ku 10 mion dòler na 2015.
Hillary i su kasá Bill Clinton a gana den 2015 mas ku 10 mion dòler (kasi 9 mion euro) i a paga mas o ménos 34 porshento na impuesto. Esaki segun e datonan ku e kandidato presidensial demokrátiko a publiká djabièrnè. Publikashon di e datonan di impuesto dor di kandidatonan presidensial merikano ya ta un tradishon pa basta aña. Di famia Clinton, ku ya pa basta aña e datonan di impuesto ta konosí, sigur for di 1977. Komo orador Bill Clinton a gana na 2015 kasi 5,3 mion dòler. Hillary Clinton a gana 3 mion dòler ku e buki ku el a skibi tokante di su temporada komo minister di Asuntunan Eksterior. E kontrinkante di Clinton, Donald Trump, ta nenga te ainda na publiká su datonan di impuesto i último tempu el a duna diferente deklarashon riba e asuntu ei. Aparentemente e ta ser ‘di screen’ na e momentunan akí dor di Departamentu di Impuesto merikano i ta p’esei e no por ta habrí. E Departamentu di Impuesto ta kontradesí e deklarashon aki di Trump. Mas aleu Trump a deklará ku loke e ta paga na impuesto no ta niun hende su asuntu.


text:
ORANJESTAD – Den e konsepto di e nota di fin di aña, un nota di kambio, e minister di Finansas di Aruba a redusí e défisit di 227 mion florin te un défisit di 148 mion florin.
Ku e kambionan aki e entradanan di e presupuesto di 2022 ta subi ku 47,1 mion florin. Gobièrnu ta pensa di alkansá e subida aki ku adptashon di impuesto di dividendo, Landspakket, Supsidio di salario i Komishon di Divisas.
Redukshon di gastu
Ta baha e gastunan di entre otro gastunan di personal i gastunan pa servisio- i produktonan. Na tur ta baha e gastunan den e presupuesto 2022 ku 16,6 mion florin.
E konsepto di e nota di fin di aña ta bai awor pa konseho pa CAFT i e Kuerpo di Konseho. Na momentu ku e konsehonan a drenta, gobièrnu di Aruba lo reakshoná riba esaki i despues presentá e lei riba kambio di presupuesto 2022 pa aprobashon na parlamentu
Por haña e Nota di fin di aña 2022 akinan:


text:
KOMUNIKADO DI KUERPO POLISIAL KÒRSOU Detenshon relashoná ku ladronisia ku violensia.
KOMUNIKADO DI KUERPO POLISIAL KÒRSOU
141 / 2017
3 mei 2017
Detenshon relashoná ku ladronisia ku violensia.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djarason 3 mei 2017 alrededor di 13.45 or, polis a hasi detenshon di un hòmber riba De Ruyterkade, relashoná ku dos kaso di ladronisia ku violensia kual a tuma lugá 15 di april 2017 riba Gosieweg. A detené e hòmber W.F.A.S. nasé na Repúblika Dominikana di 37 aña di edat, komo sospechoso den e kasonan di ladronisia ku violensia ariba menshoná. A presentá e sospechoso dilanti un fiskal ouksiliar ku a ordená su enkarselamentu pendiente di mas investigashon.


text:
KRALENDIJK- Djasabra 16 di aprel a tuma lugá e promé aktividat di ‘Bonaire Celebrities’. Meta di e aktividat ta pa rekonosé esnan ku ta saka kara di Boneiru den eksterior riba diferente tereno.
Ta trata di un organisashon ku ta duna honor na esnan ku ta trese Boneiru den publisidat, pa entre otro, media sosial i ta haña hopi atenshon. Ta trata di hende ku ta presentá na televishon , deportista, artista, riba instagram i mas. Di e manera aki ta stimulá mas hende pa promové Boneiru su nòmber.
Ruthsaida van Heyningen-Rafahel, a presentá un kansion di gospel despues ku Grace Winklaar a habri e anochi. Gerald Alberto a presentá algun kantika e anochi pa entretené e invitadonan.
Rekonosimentu
Promé persona ku a risibí su rekonosementu tabata Amado Vrieswijk i despues Irlenska Martinus a presentá un poesia. Siguiente persona ku a risibí un rekonosementu tabata Taty Frans i Maurison Martines. Ir-Sais tambe a haña rekonosementu e anochi, sinembargo algun di esnan ku a haña premio e anochi, un otro persona a tuma e premio.
Algun di e personanan rekonosé no tabata na Boneiru. Irsais a papia pa medio di grabashon i a apresiá e rekonosementu. Eddy Trinidad tambe e anochi a risibí rekonosementu. Tur premio tabata entrega for di man di Sunida Manuel, Miss Turismo di Boneiru.


text:
Den fin di siman a tuma luga un wega di futbol den stadion Guillermo Trinidad den cual tabatin agresion, te cu referee mester a para e wega. E agresion tabata precisamente contra e referee y e linesman.
Arubaanse Voetbal Bond, di acuerdo cu e reglanan stipula, a inicia un investigacion interno mesora pa yega na e berdad di locual a sosode riba veld y pa sanciona tur esunnan responsabel pa purba daña e bon nomber y imagen di e deporte Rey di Aruba y di mundo, esta futbol.
Bou di ningun circunstancia, ni pa ningun motibo, e asociacion di futbol di Aruba, cu ta resorta bou di CONCACAF y consecuentemente bou di FIFA ta permiti ningun tipo di agresion riba veld. E principio di e deporte ta disciplina y di promove paz, hunga den ekipo pa logra victoria, logra desaroyo positivo den comunidad, formando lidernan y talentonan deportivo.
Locual ta sosode awor ta cu e referee principal di e wega ta traha su rapport y ta entreg’e na e comision di sancion di AVB, cu ta evalua e rapport y di tur otro envolvi, scucha testigonan y mira material di video disponibel, pa por yuda forma e imagen corecto di locual a sosode durante e wega entre SV Bubali y SV Caravel.
Separa di AVB mes, e asociacion ta conta cu e federacionnan mes di e ekiponan tambe lo sa di asumi nan responsabilidad den e proceso aki y sanciona hungadonan cu nan mes ta mira cu no a comporta nan mes debidamente durante e wega. Di e forma aki tur partner den futbol lo sa di subraya e importancia di “fair play” riba veld di bala.
AVB, adelantando resultado di e investigacion ta subraya e respet pa refereenan como e maximo autoridad riba veld. Ta conoci cu na Aruba ta dificil pa haya hende interesa pa “fluit wega” precisamente pa temor pa e tipo di situacionnan asina. E no ta sosode hopi y AVB lo sigura di sanciona comportacionnan asina pa no promove agresion contra esunnan cu, den nan tempo liber, ta dirigi wega di futbol. Den caso cu ekiponan no ta di acuerdo cu decision di un referee, semper tin forma pa protesta. Pero cu agresion sigur no ta alcansa ningun meta, den ningun circunstancia, sigur no den deporte di futbol.
Ta importante pa laga e proceso cana su caminda y no laga emocion hunga un rol den e situacion aki. AVB tin personanan capacita den e comision cu por trata e caso aki pa asina por yega na un bon decision, cumpliendo cu e reglanan vigente di AVB.
Den e dianan nos dilanti lo sinta cu varios stakeholder na Aruba pa trata e tema violencia ariba canchanan di deporte. E ta un problema cu hunto mester purba na coregi y soluciona.


text:
Di dos dia di ‘Curaçao SDG Action Week’ tabata hopi interesante
Di dos dia di ‘Curaçao SDG Action Week’ tabata hopi interesante
Geplaatst op 29 September 2020 dor di Ministerio Asuntunan General i Promé Minister
WILLEMSTAD – E siman aki ta siman di ‘Curaçao SDG Action Week 2020’. Un siman kompletu yená ku temanan ku tin di haber ku e Metanan pa Desaroyo Sostenibel (Sustainable Development Goals – SDGs) di Nashonnan Uní pa Kòrsou. Riba e di dos dia, esta 29 di sèptèmber 2020, a duna atenshon na 2 SDG, esta Salu i Bienestar (SDG-3) i Kalidat di Enseñansa (SDG-4).
E di dos dia di ‘Curaçao SDG Action Week 2020’ a habri ku seshonnan interesante kaminda partisipantenan por a kòmbersá virtualmente (‘roundtables’) ku otro. Pa loke ta SDG 3, esta ‘Salú i Bienestar’ Sra. Nicola Taylor, Program Management Specialist di Pan American Health Organization (PAHO) su ofisina na Trinidad i Tobago, huntu ku Sra. Soraya Verstraeten, Direktor di e Instituto di Investigashon pa Salubridat Públiko di Kòrsou a elaborá riba entro otro e importansia di disponé di data pa por midi desaroyo di e SDG aki.
A amplia tambe riba e tema di embaraso hubenil i kua práktikanan a mustra internashonalmente di ta duna fruta. Asina a menshoná e importansia di desaroyo di e hóbennan pa por garantisá ku nan tin un mihó futuro (enseñansa, aktividatnan despues di skol, deporte, ets.). Alabes mester enfoká riba mehorashon di e dunamentu di edukashon seksual via programanan na skol i kampañanan multi-medial lokal.
Parti atardi a analisa e di 4 SDG, esta ‘Kalidat di Enseñansa’ atraves di e tópiko ‘Edukashon for di un perspektiva lokal: Kòrsou i Karibe’. Faryal Khan, Programme Specialist alabes UNESCO Sub-regional Officer pa Karibe, i ku Laurette Bristol, Programme Manager Human Resource Development di e sekretariado di CARICOM, huntu ku Nicole Wever, Kolaboradó di Maneho pa Ministerio di Enseñansa Siensia, Kultura i Deporte, (OWCS) i alabes miembro di e ‘Regional Steering Committee’ pa Latino Amerika i Karibe, a duna e seshon aki.
Aspektonan klave ku a bini dilanti durante e seshon tabata e metanan stratégiko pa enseñansa ku ta: 1) promové kalidat di enseñansa en general, 2) enseñansa ku ta konektá ku oportunidatnan den sektor laboral i ku ta konektá ku demanda for di nos komunidat, 3) forma e siudanano di Kòrsou i prepar’é pa e por ta un bon siudadano global, 4) subi akseso na enseñansa, i 5) mehorá e struktura i finansiamentu di enseñansa.
E programa di ‘Curaçao SDG Action Week 2020’ ainda ta kargá ku varios seshon interesante. Registrashon pa partisipá ainda ta posibel via e página di Facebook: SDG Curaçao 2030. Pa mas informashon, bishitá e wèpsait http://www.curaçao2030.cw. Tambe por tuma kontakto libremente via Instagram òf un di e plataformanan virtual i subi e plataformanan pa disfrutá después di e seshonnan den bo propio tempu.
Un gran kantidat di oradó lokal i internashonal a uní forsa pa duna atenshon na e desaroyo di SDG’s na Kòrsou. E entusiasmo pa sigui papia tokante e desaroyo sostenibel di Kòrsou ta sigui henter e siman aki, pues registrá pa bo tambe forma parti.


text:
Busca riba tema (topico)
Biaha, inmigra y bay biba afo
- Cedula
- Declara mercancia (Enig Document C420)
- Declaracion di admision pa ley (segun Articulo 3 LTU)
- Declaracion ‘No ta cay bou di LTU’ segun Articulo 1 LTU
- ED Card (Embarkation-Disembarkation Card)
- ESTA Peticion aprobacion pa biaha
- ESTA aprobacion pa biaha - update
- Paspoort
- Permiso di estadia pa un studiante stranhero of un stagiaire
- Permiso di estadia temporal – prome peticion
- Permiso di estadia y trabao temporal – prome peticion
- Permiso pa estadia temporal pa haci trabao di cas, biba den cas
- Permiso pa estadia temporal pa un persona cu ta biba di interes of pensionado (sin trabao)
- Peticion pa dispensacion di derecho di importacion riba mobilario ora di mudansa
- Prueba di regreso
- Suma di Deposito
- Suministro di Vacuna pa ora di biaha
- Visa
Bo cas y bo bario
- Bouwvergunning (Permiso pa construccion)
- Centro di Bario
- Minicontainer pa sushi di cas
- Pago cuenta di awa W.E.B. Aruba N.V.
- Pago cuenta di electricidad di Elmar Aruba N.V.
- Pago di cuenta di telefon Setar N.V.
- Pago di hipoteca di F.C.C.A.
- Pago di huur di F.C.C.A.
- Recoge bestia morto
- Recoge sushi grandi
- Recoge wacharaca (auto bieu)
- Tira sushi na Dump Parkietenbos
Haci negoshi y traha
- Analisis di awa di pos
- Anula/cancela un contracto di licencia di un marca
- Aviso di Vacatura
- Cambia, revoca of cancela clase di marca
- Cambio den nomber of adres di doño di marca
- Cambio den permiso y autorisacion pa entre otro Horeca
- Cambio di orario pa cera negoshi
- Conseho y guia den proyecto di agricultura
- Copia certifica di un prueba di un patent
- Coreccion di fout den dato di un marca durante e proceso di inscripcion
- Coreccion di fout den un marca inscirbi na momento di cambio.
- Declaracion fytosanitario
- Duplicado di permiso y autorisacion pa entre otro Horeca
- Foodhandlerspas (carchi berde)
- Importacion di Acetona
- Importacion di Narcotico
- Importacion di remedi paketa registra
- Informacion y conseho riba marca
- Inscripcion di un acta di traspaso di un derecho di marca
- Inscripcion di un acta di traspaso di un patent
- Inscripcion di un cambio di nomber pa patent
- Inscripcion di un contracto di licencia di patent
- Inscripcion di un contracto di licencia di un marca
- Inscripcion di un marca
- Inscripcion rapido di un marca (waren of dienstmerk)
- Lista laboral (Arbeidslijst)
- Mantene un patent
- Mediacion
- Permiso di buelo (Operating Permit)
- Permiso pa bende bebida sterki por mayor (grossier)
- Permiso pa bende bebida sterki por menor, pa hiba (no pa bebe den e lugar)
- Permiso pa hende muher y persona bou di 18 aña sirbi mesa den Horeca
- Permiso pa run un aerolinea comercial estableci na Aruba
- Permiso pa run un alohamento
- Permiso pa run un bar
- Permiso pa run un casino
- Permiso pa run un hotel
- Permiso pa run un negoshi cu por causa molester
- Permiso pa run un refresqueria of cafetaria
- Permiso pa run un restaurant A&B
- Permiso pa sigui cu un negoshi den caso cu Minister di Husticia - DWJZ a revoca e permiso
- Permiso pa toca musica den un localidad
- Registro di overtime
- Permiso pa run un fabrica di ijs
- Peticion di un patent chikito (proteccion di 6 aña)
- Peticion investigacion di novedad
- Peticion pa amplia e meta di un negoshi ya estableci aki
- Peticion pa cambia e indole di un negoshi cu ya ta estableci akinan
- Peticion pa cambia un permiso (otro cu cambio di indole y/of mudamento) di un negoshi cu ya ta estableci akinan
- Peticion pa duna retiro
- Peticion pa habri un of mas filial di un compania (vennootschap) segun ley Arubano of stranhero, cu ya ta opera un negoshi akinan
- Peticion pa lanta un Fundacion segun ley Arubano
- Peticion pa lanta un negoshi/empresa individual (eenmanszaak)
- Peticion pa muda un negoshi ya establece aki
- Peticion pa muda y na mesun momento apunta manager nobo pa un compania (vennootschap)
- Peticion pa na mesun momento muda un negoshi ya estableci aki y amplia su meta
- Peticion pa revoca permiso otorga door di Minister di Asuntonan Economico - DEACI
- Peticion pa un N.V., V.B.A. of A.V.V. segun ley Arubano cu un of mas director cu mester di permiso y cu un of mas filial
- Peticion pa un N.V., V.B.A. of A.V.V. segun ley Arubano sin director cu mester di permiso pero cu un of mas filial
- Peticion pa un N.V., V.B.A. of A.V.V. segun ley Arubano sin director cu mester di permiso
- Peticion pa un compania (vennootschap) segun ley stranhero cu e director/manager no mester di permiso
- Peticion pa un compania (vennootschap) segun ley stranhero cu un of mas director/manager cu mester di permiso
- Peticion pa un lanta un Cooperativa segun ley Arubano
- Peticion pa un negoshi di tipo N.V., V.B.A. of A.V.V. segun ley Arubiano cu un of mas director cu tin mester di permiso
- Peticion pa un of mas director/manager (nobo) cu mester tin permiso pa opera un compania
- Peticion pa un persona huridico (rechtspersoon) actua como socio gerente (beherende vennoot) di un Compania Comanditario (Commanditaire Vennootschap)
- Peticion patent grandi (cu proteccion pa 20 aña)
- Ponemento di vending machine
- Registra un obra original
- Registro Laboral (Arbeidsregister)
- Registro di Personal
- Renoba inscripcion di un marca
- Werkboek
Cuido y salud
Trafico, transporte y infrastructura
- Duplicado di keuringskaart
- Duplicado di rijbewijs
- Keuringskaart (keurmento di vehiculo di motor)
- Klein vaarbewijs (y duplicado)
- Permiso di buelo (Operating Permit)
- Permiso pa practica core motocicleta
- Permiso pa run un aerolinea comercial estableci na Aruba
- Rijbewijs (e prome)
- Traspaso di keuringskaart
Naturalesa y medio ambiente
- Benta di bestia chikito pa cria of rasa
- Benta di mata original di Aruba
- Benta di mest, pesticida y material
- Benta di simia di berdura y mata di fruta
- Cuido adicional di bestia
- Dunamento di subsidio riba awa
- Entrega awa pa irrigacion
- Promove salud di mata
- Servicio di rasa cu chubato y carne di pura rasa
- Servicio pa prepara tereno pa planta
Asunto di persona y famia
- Attestatie de vita
- Casamento
- Dunamento di man pa casa
- Extracto acta di fayecimento
- Extracto di registro civil
- Extracto di registro di adopcion
- Extracto di registro di divorcio
- Extracto di registro di nacemento
- Extracto dunamento di man pa casa
- Extracto registro di matrimonio
- Extracto registro di reconocemento
- Importacion di remedi pa uzo propio
- Importacion di suplemento/substancia fisioterapeutico y otro substancia (no remedi) pa uzo propio
- Inscripcion di adopcion
- Inscripcion di divorcio
- Inscripcion di fayecimento
- Inscripcion di nacemento
- Notificacion di cambio di adres – na Aruba mes
- Pago di belasting y prima
- Permiso di estadia (sin permiso pa trabao) pa tempo indefini
- Permiso di estadia y trabou pa tempo indefini
- Renobacion di permiso pa estadia temporal pa haci trabao di cas, biba den cas
- Renobacion di permiso pa estadia temporal pa persona cu ta biba di interes of pensionado (sin traha)
- Renobacion permiso pa estadia temporal
- Renobacion permiso pa estadia y trabao temporal
- Trahamento di acta di reconocemento
Enseñansa
Finansas
Asunto di corte y seguridad
Cultura, deporte y tempo liber
- Auditorio Cas di Cultura
- Cafetaria Cas di Cultura
- Calendario anual di actividad deportivo y recreativo
- Centro di Deporte y Recreacion San Nicolas
- Cunucu di Chabelito
- Curso entrenador di deporte
- Curso instructor di landamento
- Duna informacion tocante mata di Aruba
- Foyer na Cas di Cultura
- Instrui deporte na e muchanan di scol
- Les di musica na Scol di musica Rufo Wever/ Arubaanse Muziekschool
- Paseo den hardin di Santa Rosa/DLVV
- Paseo/Tour den Museo Arkeologico Arubano
- Paseo/Tour di Museo Historico Arubano
- Patio tropical di Cas di Cultura
- Permiso pa bende bebida sterki den un club/sociedad
- Presta material deportivo
- Sala di exposicion, cafetaria y foyer di Cas di Cultura
- Studio di ballet chikito Cas di Cultura


text:
Kralendijk – E luna aki 25 kolaboradó pedagógiko den sektor di akohida di mucha a slag pa nan estudio di MBO pa kolaborador pedagógiko asistente. Ku esaki nan ta un stap mas serka di e eksigensianan di diploma, ku ta stipulá den e ordenansa insular pa akohida di mucha for di aña pasá, den kuadro di e programa BES(t) 4 kids. Mas ku mitar di e profeshonalnan den sektor di akohida di mucha ta kumpli ku e nivel di estudio deseá i kasi mitar ta studiando.
E programa BES(t) 4 kids ke ofresé akohida di mucha di bon kalidat, seif i pagabel pa mucha di Hulanda Karibense, pa tur mucha haña chèns pa desaroyá nan mes kompletu. P’esei e ordenansa insular pa akohida di mucha a drenta na vigor na 2020. Den e ordenansa aki tin tur eksigensia di diploma stipulá na kua tur organisashon di akohida di mucha mester tene nan mes. E eksigensianan ta toka entre otro nivel di estudio di e profeshonalnan. Akohida di mucha di bon kalidat ta rekerí sufisiente trahadó kualifiká.
E añanan binidero profeshonalnan i gastoudernan na Boneiru mester tin un diploma pedagógiko di por lo ménos nivel MBO-3. Tambe un sentro di mucha mester tin por lo ménos un profeshonal riba nivel MBO-4, dirigí pa señalá retraso den desaroyo i enseñansa. Pa yuda realisá esei, e programa BES(t) 4 kids a traha huntu ku MBO Bonaire, kende ta ofresé e kursonan di BBL na nivel 2, 3 i 4, kaminda ta kombiná traha i studia.
Pa motibu ku un kurso na nivel di BBL ta tuma lugá pafó di e orarionan usual di trabou, e ta un reto pa stimulá e trahadónan. P’esei huntu ku BES(t) 4 kids a buska oportunidat pa eliminá kualke ‘bottleneck’ durante e trayekto di estudio. Asina sentronan di akohida di mucha por bin na remarke pa kompensashon pa e gastunan di personal via e sistema di ‘loonverlet’, pa e trahadónan ku ta sigui un kurso na nivel di BBL. Asina por regla remplaso pa e oranan ku e trahadónan ta atendé lès den dia.
MBO Bonaire i BES(t) 4 kids ta hopi kontentu ku un porsentahe di slag haltu i ta felisitá tur partisipante. Tamara Nicolaas, lider di proyekto BES(t) 4 kids Bonaire: “Ta tremendo ku e promé resultadonan di e programa BES(t) 4 kids ta birando visibel. Klaro ku nos di e programa ta bai purba di sostené sentronan di akohida di mucha pa keda mehorá e kalidat di akohida. Pero al final, ta e hendenan den sektor di akohida di mucha ta esnan responsabel pa mehorashon.”
Lesa tambe:
- Diputado den Heyer tabata tin su lastu di di trabou
- Fundashon Klave a duna informashon tokante karnaval 2023
- Delegashon Konseho Insular Saba a papia ku gerensia di Banko Maduro tokante problemanan bankario
- Ministernan Hulandes ta bini e islanan pa pidi despensa pa e pasado di sklabitut
- Vakatura Commissaris BonLab


text:
E hende homber a declara culpabel di morto di su nieta di 18 luna a bordo di un crucero di Royal Caribbean na 2019 a keda sentencia na 3 aña di libertad condicional, segun comunicado di gobierno di Puerto Rico, Salvatore ‘Sam’ Anello lo cumpli su condena na Michigan.
Na un declaracion despues di sentencia, Anello a bisa cu a accede pa declara culpabel pa e hunto cu su famia di e mucha por concentra na un caso civil contra linea di crucero, Anello ta hungando cu su nieta, Chloe Wiegand, na e crucero Freedom of the Seas mientras ta atraca na San Juan, Puerto Rico, 7 july 2019.
Anello a tene su nieta pafo di un bentana di e piso 11, el a cay for di 35 meter y el a fayece. Anello a keda acusa di homicidio negligente despues di incidente y inicialmente a declara inoccente, pero a cambia su declaracion manera un trato cu fiscal, asina abogado Michael Winkleman a bisa, kende ta representa e famia di Chloe pero no Anello.
Durante un declaracion, Anello a bisa despues di e sentencia e ta bisa e tin sentimento di rabia y alivio. Alivio di cu e no lo cumpli a castigo di prison y cu no mester admiti ningun hecho. Alivio pa famia pa nan por cera e capitulo y sigui dilanti hunto.
El a bisa cu semper a pensa cu e fila di bentana unda e tabata para cu Chloe ta un muraya di glas, sin ningun indicacion di cu e bentana por habri. Anello a bisa cu e no a comete ningun delito, pero a dicidi no impugna e cargonan pa no tin cu admiti ningun hecho of sufri sancion significativo.
“Tabata un eleccion di enfoce nos recurso y didici e miho caminda pa conta e historia di Chloe y dedica energia di nos famia den e caso civil. El a finalisa bisando cu e ta haya ‘Chloe su falta’. Segun e declaracion di Winkleman, e fase di e caso civil di e famia contra Royal Caribbean a completa y no tin evidencia cu ta respalda argumento di cu Salvatore Anello tabata sa cu bentana ta habri.


text:
“No sea sabí den bo mes bista; teme SEÑOR, i apartá bo mes for di maldat.”
Proverbionan 3:7
E sabí ta tèrko i orguyoso den su propio wowonan. E ta kere ku e sa hopi i ku e tin hopi dominio riba su propio bida. Huntu ku esaki, e no ta skucha konseho i no ta import’é si loke e ta práktika ta malu. E ta loko, pues e ta balorá su mes opinionnan mas ku e Pensamentunan di Dios. E no ta nota ku “sabiduria” ku e ta kere ku e tin ta kondusié na sufrimentu.
Solamente si un hende ta humilde pa komprondé su outoengaño i pa konta ku e Direkshon di Ariba e lo ta kapas pa alkansá e desernimentu.
Dios bendishoná bo dia grandemente.


text:
ORANJESTAD – Departamento di Asuntonan Economico, Comercio y Industria (DEACI) mediante su unit di Iniciativa pa Desaroyo di Empresa Arubano (IDEA) a organisa dos webinar den luna di april conhuntamente cu Fantastic Garden Aruba y ActionCOACH.
Dia 21 april, IDEA a organisa un webinar pa tur esnan cu ta desea un oportunidad den hasi negoshi den e ramo di Flor, den forma di areglo pa regaldo of den forma di bouquet. E webinar aki a wordo presenta door di sra. Marylaine Croes, Store Manager di Fantastic Garden Aruba. Sra. Croes tin un estudio di Bachelor’s Degree den Plant Science. Sra. Croes a splika den un manera hopi creativo e diferente tipo di flornan cu por planta na Aruba, tambe cu ta bay bon cu nos clima y cu por uza nan pa traha bouquet di flor y cu por haci otro areglo special pa benta pa regaldo, con pa cuida nan y tambe e vitaminanan necesario pa nan crece bunita y colorido.
Dia 30 april ultimo, IDEA conhuntamente cu ActionCOACH Aruba, a organisa e segundo webinar di Women Entrepreneurship cu un grupo femenino a organisa. E prome webinar a tuma lugar den luna di maart, como cu esaki tawata e luna cu a celebra e Dia Internacional di Hende Muher. E segundo webinar aki a hiba e titulo di “From Entrepreneur to Entrepreneurship”. Den e presentacion aki, sr. Dave Martinus, Certified Business Coach, a elabora primeramente riba e ‘Big Five’ caracteristanan di un personalidad, tambe e caracteristanan di un personalidad empresarial y e conocimiento empresarial, caracteristanan personal pa ta un empresario unico, e proceso empresarial, e diferencia den e definicion di empresarial y di ta un empresario y kiko ta e caracteristicanan di un empresario.
Den siguiente lunanan, IDEA lo sigui organisa un serie di webinar pa Women Entrepreneurship (WE). Ambos webinar aki a tuma luga via e plataforma digital di Google Meet y ZOOM y a haya un participacion di en total 21 persona. IDEA ta sumamente contento cu e contenido di e webinarnan y tambe di e bon comentarionan ricibi di su participantenan na final di amboswebinar y via email. Ambos webinar tawata sigur hopi creativo y informativo y cu preguntanan di parti di e participantenan y un tremendo presentacion di parti di sra. Marylaine Croes y sr. Dave Martinus.


text:
Nos tey pa yudabo!
Nos tey pa yudabo! Durante di e situacion di Coronavirus (COVID-19), nos ta haci nos maximo esfuerzo pa mantene nos clientenan informa.
Nos a compila un lista di e preguntanan mas comun akinan:
1. Tur cliente ta bin na remarca pa e Plan di Alivio?
Aruba Bank N.V. a introduci e Plan di Alivio pa clientenan cu a perde entrada como consecuencia di e crisis di COVID- 19. Pa duna prioridad na e clientenan cu ta den necesidad di ayudo financiero inmediato, Aruba Bank N.V. lo atende cada caso ariba base individual (case-by-case basis). Ta keda na discrecion di Aruba Bank N.V., pa aproba e Plan di Alivio pa solamente e clientenan cu mester di asistencia. Clientenan Corporativo, cu a perde entrada, mester tuma contacto cu nan Account Manager.
2. Con mi por aplica?
Clientenan cu ta desea di aplica pa e Plan di Alivio, por tuma contacto cu nos Contact Center na +297 527-7777 pa por traha un cita cu un di nos representantenan.
3. Mi por aplica pa e Plan di Alivio pa tur mi prestamo nan?
E Plan di Alivio ta aplicabel pa tur prestamo nan existente, pa personanan cu a perde entrada. E Plan di Alivio no ta aplicabel pa pagonan di tarheto di credito of pa seguronan.
4. Mi pagonan mensual lo bay subi?
E termino nan di pago di tur prestamo lo wordo extendi cu por lo menos e cantidad di luna cu a wordo duna un Alivio, pa clientenan cu a perde entrada, di tal manera cu e pago mensual no lo wordo afecta.
5. Con esaki ta bai afecta mi pago di hipoteca of prestamo na final di e periodo di e Plan di Alivio?
Den e caso di un moratorium ariba un prestamo of hipoteca, e interes cu no ta paga durante e alivio ta wordo capitaliza, por lo tanto e efecto di e alivio ta depende di e saldo pendiente di e hypoteca y e periodo restante di e prestamo. Cada respuesta ta varia a base di e asistencia cu e cliente ta ricibi.
6. Mi no a perde entrada, pero mi ta preocupa pa e proximo lunanan. Mi por aplica pa e Plan di Alivio awor caba?
Arubabank N.V. por asisti e cliente for di e momento cu e cliente perde un gran parti di su entrada. Aruba Bank N.V. no ta encurasha clientenan di aplica pa e Plan di Alivio si no a perde entrada na e momento aki.
7. Si acaso mi no tuma e Plan di Alivio awor, y despues mi sinti cu toch mi mester a tume, mi por pidi e plan di alivio ainda?
Si, e cliente por dicidi pa aplica despues, si e perde entrada. Cliente mester tuma contacto cu nos Contact Center na +297527-7777 pa por traha un cita of por haci esaki tambe via nos sistema di Eappointment ariba nos website: www.arubabank.com.
8.Mi por paga solamente interes of haci un pago parcial ariba mi prestamo?
Si, esaki ta posibel. Aruba Bank N.V. lo trata cada peticion a base di case-by-case.
9. Kiko mi por haci si mi ta interesa pa e Plan di Alivio, pero no pa tur mi prestamonan?
Cliente cu a perde un gran parti di su entrada mester tuma contacto cu banco via nos Contact Center na +297 527-7777.
10.Mi tin cu entrega un prueba di perdida di entrada?
Si, esaki ta necesario.
11. Cuanto tempo e ta tuma pa procesa mi aplicacion pa e Plan di Alivio?
Tur Plan di Alivio ta wordo procesa prome cu e proximo termino di pago. E cliente lo wordo contacta pa e respresentante cu a procesa e aplicacion.
12. Con un cliente sin Cuenta Coriente ta yega na su fondonan?
Nos ta haci nos maximo esfuerzo pa percura cu tur cliente sin Cuenta Coriente (solamente Cuenta di Spaar) di Aruba Bank N.V. ricibi un tarheta di debito (ATM). E tarheta lo wordo entrega na e cliente personalmente. Tur cliente lo ricibi un guia tambe con pa uza e tarheta na un mashin di ATM pa lanta placa. E persona cu tin solamente un Cuenta di Spaar no por haci uzo di e tarheta na POS, solamente na ATM. Pa mas informacion yama nos Contact Center na 527-7777.
13. Smart Deposit Machine – pago di utilidad: Con bo ta haci pago di utilidad via e Smart Deposit Machine?
1. Hinca bo tarheta di debito
2. Selecta “Pago di Cuenta”
3. Selecta bo tipo di pago: a. Paga for di cuenta
b. Paga cu cash deposit
4. Scohe bo compania di pago
5. Yena e suma cu bo tin cu paga
6. Scan e barcode riba e recibo
7. Confirma si e suma ta correcto
8. Warda un rato pa e mashin procesa e pago
14. Ki ora boso Contact Center ta habri?
Nos Contact Center ta habri di dialuna pa diabierna for di 8am te cu 6.30pm, diasabra for di 9am te cu 5pm y diadomingo for di 9am te cu 1pm.
15. Pakiko mi SWIFT Transfer no a pasa?
Pa por proteha e reserva di divisa, Banco Central di Aruba (CBA) a anuncia e suspencion di emision di permiso di divisa pa tur transaccion saliente di capital den cual ta transmiti placa pa exterior
16. Ken por manda SWIFT transfer?
Persona natural y persona huridico, residente cu cuenta na banconan na Aruba.
17. Ki tipo di SWIFT transfer ta permiti?
Permiso extraordinario di divisa o declaracion otorga caba ta keda vigente sin mas. Transaccion pa exterior pa cual no ta requeri un permiso di divisa extraordinario por tuma lugar normalmente. Esaki ta conta tambe pa transaccion cu ta consecuencia di transaccion di capital cu a ser comprometi promer cu dia 17 di maart ultimo y cu tabata cai bao di e exoneracion general di respectivamente AWG. 300.000 pa persona natural y AWG. 750.000 pa persona huridico. Ta trata aki por ehemplo di pago riba prestamo cu a keda comprometi promer cu dia 17 di maart 2020 y cu ta cai bao di e sumanan limitante corespondiente indica.
18. Cual ta e SWIFT Transfers cu no lo wordo procesa?
1. Otorgamento di prestamo na no residente;
2. Pago anticipa riba prestamo, ricibi anteriormente di exterior;
3. Inversion den valor den exterior;
4. Participacion di un residente den un empresa stranhero;
5. Compra di bienes inmueble na Aruba o den exterior di no residente;
6. Transaccion pa cuenta propio den exterior pa persona natural;
7. Transaccion pa cuenta propio den exterior pa persona huridico y demas entidadnan;
8. Transaccion di cuenta coriente na compania matriz, subsidiario o ruman pa persona huridico;
9. Pago di dividendo o ganashi na no residente; y
10. Demas transaccion di capital, cu segun criterio di CBA ta igual na transaccion di capital, bao di cual regalo, donacion y herencia.
19. Ki documentacion mester entrega pa cada transferencia di SWIFT cu ta wordo manda na un cuenta bancario den exterior?
1. Recibo of Cobransa
2. Contrato di Huur
3. Credit Card Statement
4. Acuerdo di Compra (Purchase Agreement)
5. Acuerdo di Hipoteca (Mortgage Agreement)
6. Acuerdo di Prestamo (Loan Agreement)
(Den caso cu tin mas cu un mester manda tur)
20. Con mi por pidi un tarheta di debito (ATM) di Aruba Bank?
Pa aplica pa un tarheta di debito (ATM) nobo of pa renoba un existente, cliente mester yena un formulario cu Contact Center ta provee. E formulario mester wordo firma y manda bek hunto cu un imagen di e copia di un ID valido na info@arubabank.com. Pa ricibi e formulario por yama 527-7777 of email: info@arubabank.com, of un message via Whatsapp 592-7777.
21. Mi a aplica pa e Plan di Alivio y mi no a ricibi un respuesta ainda, kiko mi mester haci?
Cliente cu a aplica pa e Plan di Alivio y no a ricibi un respuesta, mester tuma contacto cu nos Contact Center na +297 527-7777.
22. Mi a aplica pa e Plan di Alivio y mi cuenta a wordo debita, kiko mi mester haci?
Cliente cu a aplica pa e Plan di Alivio y no a ricibi un respuesta, mester tuma contacto cu nos Contact Center na +297 527-7777.
23. Unda mi por haña e formulario pa cancela mi Standing Order?
Pa ricibi e formulario por yama 527-7777 of email: info@arubabank.com, of un message via Whatsapp 592-7777.
24. Con mi por cancela mi Standing Order (p.e, FCCA, Island Finance)?
Cliente cu ta desea di cancela su standing order, mester yena un formulario ricibi for di Contact Center. E formulario aki mester wordo yena y wordo manda bek cu un copia di un ID valido na info@arubabank.com. *Por fabor tuma nota cu cliente di FCCA mester aplica pa ricibi e Periodo di Gracia for di FCCA. Cliente lo ricibi un carta di confirmacion for di FCCA; e carta aki tambe mester wordo entrega.*
25. Ki documento mi mester manda pa cancela mi Standing Order?
Copia di e siguiente documentonan mester wordo entrega cu e peticion:
a. Formulario di standing order yena completo y firma pa e cliente
b. Copia di un ID valido di e cliente
c. Carta di confirmacion di cancelacion di FCCA, Island Finance of otro compania si esaki ta aplicabel
*Por fabor tuma nota cu cliente di FCCA mester aplica pa ricibi e period di gracia for di FCCA. Cliente lo ricibi un carta di confirmacion for di FCCA; e carta aki tambe mester wordo entrega.*


text:
The content originally appeared on: Diario
ORANJESTAD (AAN): Manera a ser anuncia di antemano caba, awe Diaranson 14 di September e tarifa di gasolin na Aruba lo baha considerablemente.
Djis pensa con apenas den luna di Juli, na Aruba tabata paga 336 cent pa liter pa Gasolin Unleaded. Awe Diaranson e lo cuminza wordo bendi na 268,0 cent pa liter.
Minister di Asuntonan Economico, Comunicacion y Desaroyo Sostenibel ta anuncia e prijsnan nobo di benta di combustibel entrante 14 di september 2022, ta cu Gasolin Unleaded ta baha cu 25,2 cent, pa wordo bendi awor na 268,0 cent pa liter.
Diesel LS ta baha cu 8,6 cent, pa wordo bendi awor na 269,9 cent pa liter. Kerosin ta baha cu 10,2 cent, pa wordo bendi awor na 247,5 cent pa liter.


text:
Notisia - Enseñansa i kultura
50 Notisianan Tokante Enseñansa i kultura
- Fecha
- Relevansha
-
Supsidio pa sosten na studiante di Karibe i starter riba merkado laboral
Te ku 2027 e fundashon WeConnect ta haña supsidio anualmente pa e sosten na studiante Karibense i persona ku ta kuminsá riba ...
-
Firmamentu di Memorandum of Understanding pa estudio di dosente na Saba i Sint Eustatius
Riba djabièrnè 4 di novèmber Ministerio di Edukashon, Kultura i Siensia pa region Karibense, University of St. Martin (USM) i ...
-
Nochi di informashon tokante Staatsexamen pa Enseñansa Sekundario na Boneiru
Desde 2011 ta posibel pa na Boneiru, pasa Staatsexamen hulandes pa Enseñansa Sekundario den diferente materia riba nivel di VMBO, ...
-
Kontinuashon bishita di DUO na islanan Karibense
Den luna di novèmber “Dienst Uitvoering Onderwijs” (DUO) ta hasi un bishita atrobe na Aruba, Boneiru, Kòrsou i Sint Maarten. DUO ...
-
Pakete ambisioso di medida pa oumentá éksito di estudio di studiante Karibense
Durante e konferensia di trabou “Éksito di estudio di studiante Karibense”, ku a tuma lugá siman pasá na universidat di Aruba, a ...
-
Pasonan konkreto durante konferensia di trabou ‘Éksito di estudio pa studiantenan karibense’
Den e siman benidero lo tuma lugá e konferensia di trabou ‘Éksito di estudio pa studiantenan karibense’ na Aruba. Aruba, Hulanda ...
-
Nina den Heyer hefe nobo di OCW Hulanda Karibense
Entrante promé di desèmber 2022, ta nombra Nina den Heyer komo hefe di servisio di Enseñansa, Kultura i Siensia (OCW) na Hulanda ...
-
Kuadro di Referensia i liña di siñansa Papiamentu ta kla pa drenta skol
Djaluna último a tuma lugá un konferensia organisá pa sentro nashonal di ekspertisio pa desaroyo di kuríkulo (nationaal ...
-
Na 2024 lo introdusí un trayektoria di enseñansa nobo den VMBO
Na 2024 lo introdusí un trayektoria di enseñansa nobo den VMBO. Esaki lo kombiná e konosido trayektoria teorétiko (TL) ku e ...
-
Minister Dennis Wiersma, pa Edukashon Primario i Sekundario, ta bishitá Hulanda Karibense di 29 di mei pa 4 di yüni
E Minister pa Edukashon Primario i Sekundario, señor Dennis Wiersma, ta hiba un bishita introduktorio na Saba, Sint Eustatius i ...


text:
Detenshon relashoná ku atrako.
KOMUNIKADO DI PRENSA
434/2019
21 òktober 2019.
Detenshon relashoná ku atrako.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Kontinuando ku un investigashon relashoná ku un kaso di atrako ku a tuma lugá dia 19 di
òktober 2019 na un kantor di number riba Piscaderaweg, polis a detené un sospechoso
mas.
Djaluna 21 di òktober 2019, alrededor di 16.43’or di atardi, riba òrdu di Ministerio Públiko
Tim di Atrako huntu ku Tim di Aresto a detené e hòmber E.R.I.E., nasé na Kòrsou di 21 aña
di edat.
Despues di su detenshon na su kas na Jandoret a tene un entrada hudisial i a konfiská algun
artíkulo ku ta di importansia pa e investigashon.
A presentá e sospechoso dilanti un Fiskal Ouksiliar ku a ordená su enkarselamentu
pendiente di mas investigashon.


text:
les di Sabbatskol
otro idioma
Les di sabbatskol kuartaal 3, aña 2022, Titula: Den e krisol ku Kristu
Les 12: Muriendo Manera un Simia
Muriendo Manera un Simia
Lesa pa e siman aki:
Fil. 2:5-9; Rom. 12:1, 2; 1 Sam. 2:12-3:18; 1 Sam. 13:1-14; Zak. 4:1-14.
TEKSTO PRINSIPAL:
"Mi ta sigurá boso: Si un pipita di trigo no kai den tera i muri, e ta keda djis un simia. Si e muri, e ta produsí hopi fruta"(Huan 12:24).
sabbat, 10-09-2022
Hesus Su kuadro di un pipita di trigo ta un analogía fasinante di nos sumishon na e boluntat di Dios. Di promé, tin e kaimentu.
E pipita ku ta kai for di e stèngel di e trigo no tin kontrol riba unda òf kon e ta kai riba suela. E no tin kontrol riba e suela ku ta rondon'é i despues ta primi riba dje.
Di dos, tin e wardamentu. Miéntras e pipita ta den tera, e no sa kiko futuro tin aden. I no por "imaginá" kon bida lo ta den futuro, pasobra e ta solamente un pipita di trigo.
Di tres, tin e murimentu. E pipita posiblemente no por bira un stèngel di trigo a ménos ku e entregá su situashon konfortabel i seif komo un pipita. E mester "muri"; es desir, e mester entregá.
Un Bista Riba e Siman: Si nos sa ku e boluntat di Dios ta mihó pa nos, di kon nos tiné asina difísil pa asept'é? Ki ehèmpel di sumishon Kristu a laga pa nos? Kon bo ta mira e analogia di e pipita di trigo apliká den bo bida?
Studia e lès di e siman akí pa prepará pa Sabat, 17 di sèptèmber.
137